'വേദന സഹിക്കാതെ കരയുന്ന പ്രകൃതിയുടെ കണ്ണീരാണിത്' രാമന് ഏട്ടന് അന്നു പറഞ്ഞത് | Flood and Fury | Viju B | Book Reviews | മലയാളം സാഹിത്യം | Malayalam Literature | Manorama Online\n'വേദന സഹിക്കാതെ കരയുന്ന പ്രകൃതിയുടെ കണ്ണീരാണിത്' രാമന് ഏട്ടന് അന്നു പറഞ്ഞത്\nജി. പ്രമോദ് August 13, 2019 10:50 AM IST\nആറു തരത്തിലും ഭാവത്തിലുമുള്ള മഴ പെയ്യാറുണ്ട് വയനാട്ടില്.\nവര്‍ഷങ്ങളായി ഈ മഴക്കലണ്ടറിനനുസരിച്ചാണ് വയനാട്ടിലെ കൃഷി നടക്കുന്നത്.\nപെന്‍ഗ്വിന് റാന്‍ഡം ഹൗസ്\n2018 ഡിസംബര്. മഴ കോരിച്ചൊരിയുകയായിരുന്നു വയനാട്ടില്. അടുത്തകാലത്ത് ഒരിക്കലുമുണ്ടായിട്ടില്ലാത്തത്ര തീവ്രതയിലും രൂക്ഷതയിലും. വയനാടിനെ അറിയുന്ന, വയനാടിന്റെ ഭൂപ്രകൃതിയെയും ഋതുഭേദങ്ങളെയും ഉള്ളംകയ്യിലെ രേഖകള് പോലെ അറിയുന്ന 69 വയസ്സുകാരനായ ചെറുവയില് രാമന്റെ ഓര്‍മയിലൊന്നും ഡിസംബറില് അത്ര രൂക്ഷമായി മഴ പെയ്തിട്ടില്ല. കാപ്പി പൂക്കുന്ന കാലത്ത് കാലം തെറ്റി മഴ പെയ്യുന്നത് കൃഷി നശിപ്പിക്കുമെന്ന് അദ്ദേഹത്തിനറിയാം. നൂറു കണക്കിനു കര്‍ഷകരുടെ പ്രതീക്ഷകളില് കരിനിഴല് വീഴ്ത്തുമെന്നും ഭാവി പ്രതീക്ഷകളെ തല്ലിക്കൊഴിക്കുമെന്നും. രാമന് ഏട്ടന് എന്നു നാട്ടുകാര് സ്നേഹപൂര്‍വം വിളിക്കുന്ന ചെറുവയില് രാമന് നിസ്സഹായനായി\nആരോടെന്നില്ലാതെ പറഞ്ഞു: പ്രകൃതിയുടെ കോപമാണിത്. വേദന സഹിക്കാതെ കരയുന്ന പ്രകൃതിയുടെ കണ്ണീരാണിത്.\nഒന്നുനിര്‍ത്തി രാമന് ഏട്ടന് ഒരുകാര്യം കൂടി പറഞ്ഞു: വയനാടിന്റെ പകുതിയോളം മുങ്ങിപ്പോയ ഓഗസ്റ്റിലെ വെള്ളപ്പൊക്കം ഒരു സൂചന മാത്രമാണ്. വരാനിരിക്കുന്ന മഹാദുരന്തത്തിന്റെ സൂചന.\nരാമന് ഏട്ടന്റെ വാക്കുകള്‍ക്ക് ആറുമാസം പോലുമാകുന്നതിനുമുമ്പുതന്നെ ദുരന്തമുഖത്ത് സ്തംഭിച്ചുനില്‍ക്കുകയാണ് വയനാട്. തകര്‍ത്തുപെയ്യുന്ന മഴ. ഉരുള്‍പൊട്ടല്. മണ്ണിടിച്ചില്. ഒഴുകിപ്പോയത് നൂറോളം ഏക്കറും നൂറുകണക്കിനു ജീവനും. ഇപ്പോഴും മണ്ണില് പരതുകയാണ് ദുരന്ത നിവാരണസേനയും നാട്ടുകാരും സന്നദ്ധപ്രവര്‍ത്തകരും; മണ്ണിനെ പൊന്നാക്കാന് വിയര്‍പ്പൊഴുക്കിയ നല്ല മനുഷ്യര്‍ക്കുവേണ്ടി. ഭൂമിയിലെ സ്വര്‍ഗമെന്നു വിശേഷിപ്പിക്കപ്പെടുന്ന പച്ചപ്പുതപ്പണിഞ്ഞ വയനാട്ടില് കുടുംബം പടുത്തുയര്‍ത്തിയ പാവങ്ങള്‍ക്കുവേണ്ടി. കുടിയേറിയ മണ്ണില് കുത്തിയൊലിച്ച മണ്ണിനൊപ്പം ഒഴുകിപ്പോയ ജീവിതങ്ങള്‍ക്കുവേണ്ടി.\nവരാനിരിക്കുന്ന ദുരന്തത്തെ മുന്‍കൂട്ടിക്കണ്ട രാമനേട്ടനെ പരിചയപ്പെടുത്തിയത് ഒരു പുസ്തകമാണ്. മഹാപ്രളയത്തിന്റെ പിന്നിലെ കാരണങ്ങള് കണ്ടെത്തുന്ന, പരിഹാരനടപടികള് ശാസ്ത്രീയമായി നിര്‍ദേശിക്കുന്ന, ഓരോ മലയാളിയും വായിച്ചിരിക്കേണ്ട പുസ്തകം- ഫ്ലഡ് ആന്‍ഡ് ഫ്യൂറി. പശ്ചിമഘട്ടത്തിന്റെ പരിസ്ഥിതിനാശത്തെക്കുറിച്ച് ഓര്‍മിപ്പിക്കുന്ന പുസ്തകം. എഴുതിയത് പത്രപ്രവര്‍ത്തകനായ വിജു ബി.\nആറു തരത്തിലും ഭാവത്തിലുമുള്ള മഴ പെയ്യാറുണ്ട് വയനാട്ടില്. കാലങ്ങളായി തുടരുന്ന പതിവ്. വയനാട്ടിലെ വ്യത്യസ്തമായ കൃഷികള്‍ക്ക് ഓരോ മഴയുമായും അടുത്ത ബന്ധവുമുണ്ട്. ഓരോ മഴയ്ക്കും ഓരോ മണമാണ്. നിറമാണ്. ഓരോ ലക്ഷ്യവും. ഫെബ്രുവരിയില് എത്തുന്ന കുംഭമഴ അന്തരീക്ഷത്തിലെ പൊടിപടലങ്ങള് നീക്കി ശുദ്ധവായു പ്രദാനം ചെയ്യുന്നു. ഏപ്രില് ആകുമ്പോഴേക്കും മേടമഴ എന്നറിയപ്പെടുന്ന വിഷുമഴ എത്തും. പെട്ടെന്നു പെയ്തുതീരുമെങ്കിലും കൃഷിക്കുവേണ്ടി നിലമൊരുക്കുന്നത് മേടമഴയാണ്. മേയ് പകുതിയിലോ ജൂണ് ആദ്യമോ ഇടവപ്പാതി എത്തും. നെല്‍വയലുകള്‍ക്ക് ആഘോഷക്കാലം. ഓഗസ്റ്റില് മിഥുനമഴ. കോരിച്ചൊരിയുന്ന മഴ മണ്ണിനെ ഫലഭൂയിഷ്ടമാക്കുന്നു. സെപ്റ്റംബറില് എത്തുന്ന ചിങ്ങമഴ വന്നും പോയുമിരിക്കും. ഒളിച്ചുകളിക്കുന്ന കുട്ടിയെപ്പോലെ രസകരവും കൗതുകകരവും. ഒക്ടോബറില് ഇടിമിന്നലിനൊപ്പമെത്തുന്ന തുലാമഴ ഒരു വര്‍ഷത്തെ കൃഷിയുടെ സമാപനം കുറിക്കുന്നു. വര്‍ഷങ്ങളായി ഈ മഴക്കലണ്ടറിനനുസരിച്ചാണ് വയനാട്ടിലെ കൃഷി നടക്കുന്നത്. കൃഷിയില് ജീവിതം അര്‍പ്പിച്ച മനുഷ്യര് ജീവിക്കുന്നതും. പക്ഷേ, കഴിഞ്ഞ കുറച്ചുവര്‍ഷങ്ങളായി മഴയുടെ താളം തെറ്റിയിരിക്കുന്നു. പലപ്പോഴും മഴ കുറവ്. ചൂടുകാലത്ത് മറ്റുസ്ഥലങ്ങളില് അനുഭവപ്പെടുന്ന അതേ ചുടും വേവും വയനാട്ടിലും എത്തിയിരിക്കുന്നു. മൂടല്‍മ‍ഞ്ഞും കുളിര്‍മയും എന്നുമുണ്ടായിരുന്ന വയനാട്ടുകാരില് ചിലരെങ്കിലും എയര് കണ്ടീഷനര് വാങ്ങിച്ച് കുളിരുകൊള്ളുന്നുപോലുമുണ്ട്.\nമഴക്കുറവിലും അസഹനീയമായ ചൂടിനും മഞ്ഞിന്റെ അസാന്നിധ്യത്തിനും ഒരു കാരണമേ പറയുന്നുള്ളൂ: പരിസ്ഥിതി നാശം. കൂടുതല് കാലാവസ്ഥാ ദുരന്തങ്ങളില്‍നിന്ന് രക്ഷപ്പെടാന് ഒരു വഴിയേയുള്ളൂ: ബാക്കിയുള്ള പച്ചപ്പിന്റെയെങ്കിലും സംരക്ഷണം.\nപ്രകൃതിദുരന്തത്തിന്റെ തീവ്രതയില് ഇപ്പോള് നിലവിളിക്കുന്ന വയനാടിന്റെ മാത്രം കഥയും ജീവിതവുമല്ല ഫ്ലഡ് ആന്‍ഡ് ഫ്യൂറി. കേരളത്തിന്റെ കഥയാണ്. കഴിഞ്ഞ വര്‍ഷം ഓഗസ്റ്റിലെ മഹാപ്രളയത്തിന്റെ പശ്ചാത്തലത്തിലുള്ള ശാസ്ത്രീയവും മനുഷ്യത്വം നിറഞ്ഞതുമായ പഠനം. ഈ വര്‍ഷം ഓഗസ്റ്റിലും പ്രളയമെത്തി ജീവനും സ്വത്തും കവര്‍ന്നെടുക്കുമ്പോള് ഇനിയെങ്കിലും ഗൗരവമുള്ള ചിന്തയില്ലാതെ, ആലോചനയും പഠനവും ഇല്ലാതെ മുന്നോട്ടുപോകാനാവില്ല എന്ന അടിയന്തര സാഹചര്യത്തിലെത്തിയിരിക്കുന്നു കേരളം. വയനാട്ടിലെ ചെറുവയല് രാമന് ഉള്‍പ്പെടെയുള്ള തദ്ദേശവാസികളുടെ വാക്കുകള്‍ക്ക് ചെവി കൊടുക്കേണ്ടിയിരിക്കുന്നു. കണ്ണില്ലാത്ത, കാതില്ലാത്ത, കരളില്ലാത്ത വികസനം എങ്ങനെയാണ് നമ്മുടെ നാടിനെ അനുനിമിഷം മരുഭൂമിയാക്കിക്കൊണ്ടിരിക്കുന്നതെന്ന് ആഴത്തില് പഠിക്കേണ്ടിയിരിക്കുന്നു. ആഴത്തിലുള്ള ചിന്തയ്ക്കും ആലോചനയ്ക്കും ആത്മപരിശോധനയ്ക്കും അവസരമൊരുക്കുകയാണ് ഫ്ലഡ് ആന്‍ഡ് ഫ്യൂറി.\nഇടുക്കി, പത്തനംതിട്ട, കുട്ടനാട്, ചാലക്കുടി, പാലക്കാട്, വയനാട്, കൂര്‍ഗ്, ഗോവ, സിന്ധുദുര്‍ഗ്, സഹ്യാദ്രി എന്നിങ്ങനെ 11 അധ്യായങ്ങളിലായി കേരളമുള്‍പ്പെടെ രാജ്യം നേരിടുന്ന കാലാവസ്ഥാ മാറ്റങ്ങളെക്കുറിച്ചും പ്രകൃതിദുരന്തങ്ങളെക്കുറിച്ചും നടത്തുന്ന ശാസ്ത്രീയപഠനം. ഓരോ സ്ഥലവും സന്ദര്‍ശിച്ച്, മണ്ണിന്റെ മക്കളുള്‍പ്പെടെയുള്ള തദ്ദേശവാസികളുമായി സംസാരിച്ച്, പഠനവും ഗവേഷണവും നടത്തി തയാറാക്കിയ ഗ്രന്ഥം. യുനെസ്കോയുടെ പൈതൃകപട്ടികയിലുള്ള പശ്ഛിമഘട്ട മലനിരകളില് നിര്‍ബാധം നടക്കുന്ന ചൂഷണത്തെക്കുറിച്ച്. പ്രതികളെ കൈചൂണ്ടിക്കാണിക്കുന്ന കാലത്തിന്റെ പ്രതികാരം. ഭാവിപ്രതീക്ഷയുടെ വാക്കുകള്.\nകഴിഞ്ഞ വര്‍ഷവും ഈ വര്‍ഷവുമായി സംഭവിച്ച പ്രകൃതി ദുരന്തങ്ങളുടെ പശ്ചാത്തലത്തില് പ്രാധാന്യം ഏറെയുണ്ട് വിജുവിന്റെ പുസ്തകത്തിന്. അവസാന അധ്യായത്തിന്റെ പേരു സൂചിപ്പിക്കുന്നതുപോലെ മണ്ണിനും പ്രകൃതിക്കും പച്ചപ്പിനുംവേണ്ടി പ്രാര്‍ഥിക്കുന്ന ഈ പുസ്തകം ഒരു വിളിച്ചുണര്‍ത്തലാണ്. ഇനിയും മരിക്കാത്ത ഭൂമിക്കുവേണ്ടിയുള്ള നിലവിളി. ജാഗ്രതയുടെ ഉറക്കമില്ലാത്ത മുന്നറിയിപ്പ്.


ജോർജിയക്ക് പിന്നാലെ പെൻസിൽവാനിയയും ബൈഡനൊപ്പം; ഡൊണാൾഡ് ട്രംപ് കനത്ത പരാജയത്തിലേക്ക് | US Election results latest updates Joe Biden takes lead in Pennsylvania trump to face huge defeat\nജോർജിയക്ക് പിന്നാലെ പെൻസിൽവാനിയയും ബൈഡനൊപ്പം; ഡൊണാൾഡ് ട്രംപ് കനത്ത പരാജയത്തിലേക്ക്\nWashington D.C., First Published 6, Nov 2020, 7:59 PM\nപ്രസിഡന്റ് സ്ഥാനത്തെത്താൻ വേണ്ടത് 270 ഇലക്ടറൽ വോട്ടുകളാണ്. ലീഡ് നിലനിർത്തിയാൽ ബൈഡന് 306 ഇലക്ടറൽ വോട്ടുകളാവും ലഭിക്കുക\nവാഷിങ്ടൺ: അമേരിക്കന് തെരഞ്ഞെടുപ്പില് റിപ്പബ്ലിക്കൻ കോട്ടയടക്കം തകർത്ത് ജോ ബൈഡന്റെ മുന്നേറ്റം. അവസാന ലാപ്പിൽ റിപ്പബ്ലിക്കൻസിന്റെ ഉറച്ച സംസ്ഥാനമായ ജോർജിയ കീഴടക്കിയ ബൈഡൻ ഒടുവിൽ വിവരം കിട്ടുമ്പോൾ പെൻസിൽവാനിയയിലും ലീഡുയർത്തി മുന്നേറുകയാണ്. നിലവിൽ 264 ഇലക്ടറൽ സീറ്റ് ലഭിച്ച ബൈഡൻ ഇപ്പോൾ നെവാദ, ജോർജിയ, പെൻസിൽവാനിയ എന്നിവിടങ്ങളിലായി 42 ഇലക്ടറൽ വോട്ടുകൾ കൂടി ഉറപ്പിച്ചു.\nപ്രസിഡന്റ് സ്ഥാനത്തെത്താൻ വേണ്ടത് 270 ഇലക്ടറൽ വോട്ടുകളാണ്. ലീഡ് നിലനിർത്തിയാൽ ബൈഡന് 306 ഇലക്ടറൽ വോട്ടുകളാവും ലഭിക്കുക. ജോർജിയയിൽ 99 ശതമാനം വോട്ടെണ്ണി കഴിഞ്ഞു. 16 ഇലക്ടറൽ വോട്ടുകളാണ് ഇവിടെയുള്ളത്. ബൈഡന് 2449582 വോട്ടും ട്രംപിന് 2448485 വോട്ടുമാണ് ലഭിച്ചത്. നേരിയ വോട്ട് വ്യത്യാസമായതിനാൽ ഇവിടെ വീണ്ടും വോട്ടെണ്ണേണ്ടി വന്നേക്കാം.\nനെവാദയിൽ 84 ശതമാനം വോട്ടെണ്ണിയപ്പോൾ ബൈഡന് 604251 വോട്ടും ട്രംപിന് 592813 വോട്ടുമാണ് ലഭിച്ചത്. ആറ് ഇലക്ടറൽ വോട്ടുകളാണ് ഇവിടെയുള്ളത്. പെൻസിൽവാനിയയിൽ 98 ശതമാനം വോട്ടുകൾ എണ്ണിക്കഴിഞ്ഞു. 3295327 വോട്ട് ബൈഡന് ലഭിച്ചു. 3289731 വോട്ട് ട്രംപിനും ലഭിച്ചു. ലീഡ് നിലനിർത്തിയാൽ ഇവിടെയുള്ള 20 ഇലക്ടറൽ വോട്ടും ബൈഡന് ലഭിക്കും.\nനോർത്ത് കരോലിനയിൽ മാത്രമാണ് ട്രംപ് ഇപ്പോൾ ലീഡ് ചെയ്യുന്നത്. ഇവിടെയുള്ള 15 ഇലക്ടറൽ വോട്ടുകൾ കിട്ടിയാലും ട്രംപിന് 229 ഇലക്ടറൽ വോട്ടുകൾ മാത്രമേ ആകെ ലഭിക്കൂ. ട്രംപിന്റെ വാർത്താ സമ്മേളനം മാധ്യമങ്ങൾ പാതിയിൽ നിർത്തിയതടക്കം എല്ലാ കാര്യങ്ങളും ഇപ്പോഴത്തെ അമേരിക്കൻ പ്രസിഡന്റിന്റെ കസേരയിളകിയെന്ന സൂചന തന്നെയാണ്.\nതപാൽ വോട്ടുകൾ ഇപ്പോഴും പല സംസ്ഥാനങ്ങളിലേക്കും വരുന്നുണ്ട്. ഇത് ബൈഡൻ പക്ഷത്തിന് തന്നെയാണ് കരുത്തേകുന്നത്. ജോർജിയക്ക് പുറമെ റിപ്പബ്ലിക്കൻ ക്യാംപിനെ ഞെട്ടിച്ചിരിക്കുകയാണ് അരിസോണയും. ഇതും റിപ്പബ്ലിക്കൻസിന്റെ കോട്ടയായാണ് അറിയപ്പെട്ടത്. 11 ഇലക്ടറൽ വോട്ടുകൾ ഉള്ള അരിസോണയിൽ ആദ്യം മുതൽ ബൈഡനാണ് ലീഡ് ചെയ്തത്. ഇവിടെ ബൈഡൻ ജയിക്കും എന്നാണ് വാർത്ത ഏജൻസിയായ അസോസിയേറ്റഡ് പ്രസ് ഉറപ്പിച്ചു പറയുന്നത്. റിപ്പബ്ളിക്കൻ പാർട്ടിയോട് ചായ്‌വ് കാണിക്കുന്ന ഫോക്സ് ന്യൂസും ബൈഡൻ ജയിക്കും എന്നാണ് പ്രവചിക്കുന്നത്.\nLast Updated 7, Nov 2020, 12:49 AM\nto face huge defeat\n'ഐസിഎസ്ഇ സ്കൂളുകൾ ഭാഗികമായി തുറക്കണം', മുഖ്യമന്ത്രിമാർക്ക് CISCE-യുടെ കത്ത്\nസി.എം.രവീന്ദ്രൻ്റെ സ്വത്ത് വിവരം തേടി രജിസ്ട്രേഷൻ വകുപ്പിന് ഇഡിയുടെ കത്ത്\nറഷ്യയിലെ വനിതാ പൊലീസ് ഓഫീസർമാർ; സൗന്ദര്യവും ധീരതയും ഒത്തിണങ്ങുമ്പോൾ:ചിത്രങ്ങൾ കാണാം\n'കേന്ദ്രം തരുന്ന ഭക്ഷണം വേണ്ട', ഗുരുദ്വാരകളിലെ ആഹാരം കഴിച്ച് കർഷകർ


ഓര്‍മ്മത്തെറ്റുപോലെ: അദ്ധ്യായം - 22\nPosted by keraladasanunni at 4:37 AM\nരാജഗോപാൽ October 11, 2009 at 2:57 AM\nസുകുമാരന്റെ തത്വശാസ്ത്രം വളരെ ശ്രദ്ധേയമായി. പ്രായോഗിക ബുദ്ധിയും. "ലോകത്ത് സര്‍വ്വ കാര്യവും അതാതിന്‍റെ രീതിയിലങ്ങിനെ സംഭവിക്കുകയാണ്. എല്ലാറ്റിനേയും നമ്മള് ആഗ്രഹിക്കുന്ന മട്ടില് അനുകൂലമായി കൊണ്ടുവരുന്നതിലാണ് നമ്മുടെ മിടുക്ക്". വളരെ ശരിയായ ഒരു നിരീക്ഷണം. പക്ഷെ "അവനവന് ആത്മസുഖത്തി നാചരിക്കുന്നതു അപരന് ഗുണത്തിനായ് വരേണം" എന്നും ഒരു കൂട്ടിച്ചേര്‍ക്കല് ഇല്ലേ. വേറൊരു ഭാഗത്ത് survival of the fittest" എന്ന തത്വം ഉദാഹരണത്തോടെ വിശദീകരിച്ചിട്ടുണ്ട്. ഇനി സുകുമാരന് കിഴവനെ ഒഴിവാക്കാന് എന്ത് ഉപായമാണ് രാധാകൃഷ്ണന് ഉപദേശിച്ചു കൊടുക്കാന് പോകുന്നത് എന്ന് കാണാം.\nkeraladasanunni October 15, 2009 at 8:03 PM\nസ്വന്തം കാര്യം സിന്താബാദ് എന്ന് കരുതുന്നവര് അന്യന്‍റെ ഗുണത്തിനെപ്പറ്റി ചിന്തിക്കാന് മിനക്കെടുമോ. അവരുടെ എല്ലാ പ്രവര്‍ത്തിയും സ്വന്തം ഗുണം മാത്രം ലാക്കാക്കിയിട്ടാവും.\nManickethaar January 11, 2011 at 10:24 PM


അര മറയും മുടിയ്ക്ക് പ്രത്യേക വെളിച്ചെണ്ണക്കൂട്ട് | Coconut Oil Remedy For Better Hair Growth - Malayalam BoldSky\nഅര മറയും മുടിയ്ക്ക് പ്രത്യേക വെളിച്ചെണ്ണക്കൂട്ട്\n| Updated: Thursday, August 2, 2018, 21:55 [IST]\nനല്ല മുടി എന്നത് ഏതു സ്ത്രീകളുടേയും സ്വപ്‌നമായിരിയ്ക്കും. എന്നാല് ഈ സ്വപ്‌നം എത്ര കണ്ട് യാഥാര്‍ത്ഥ്യമാകുമെന്നത് പല ഘടകങ്ങളേയും ആശ്രയിച്ചിരിയ്ക്കും.\nമുടിയുടെ വളര്‍ച്ച മുടി സംരക്ഷണം, പാരമ്പര്യം, നല്ല പോഷണം തുടങ്ങിയ വിവിധ ഘടകങ്ങള് അനുസരിച്ചിരിയ്ക്കും. ഇവയെല്ലാം ഒത്തിണങ്ങിയാലാണ് നല്ല മുടി ലഭിയ്ക്കുക.\nമുടിയുടെ വളര്‍ച്ചയ്ക്കു കൃത്രിമ വഴികള് യാതൊരു കാരണവശാലും ഉപയോഗിയ്ക്കരുത്. കാരണം ഇവ ഗുണം ചെയ്യില്ലെന്നതു തന്നെ. മുടിയുടെ വളര്‍ച്ചയ്ക്ക് എപ്പോഴും നല്ലത് തികച്ചും പ്രകൃതിദത്തമായ ഉല്‍പന്നങ്ങളാണ്.\nമുടിയുടെ വളര്‍ച്ചയ്ക്ക് മുത്തശ്ശിമാരുടെ കാലം മുതല് ഉപയോഗിച്ചു വരുന്ന ഒന്നാണ് വെളിച്ചെണ്ണ.ലാം ഉപയോഗിയ്ക്കുന്നുണ്ട്. ഇത് മുടികൊഴച്ചിലിനുള്ള ഒരു നല്ല പ്രതിവിധി കൂടിയാണ്. വെളിച്ചെണ്ണയിലെ ആന്റിഓക്‌സിഡന്റുകള്, വൈറ്റമിന് ഇ, കെ, അയേണ് എന്നിവയെല്ലാം തന്നെ മുടി കൊഴിച്ചിലിനുള്ള ഉത്തമ ഔഷധങ്ങളാണെന്നു വേണം പറയാന്. മുടിവേരുകളിലേയ്ക്ക് കിനിഞ്ഞിറങ്ങാനുള്ള ഗുണം വെളിച്ചെണ്ണയ്ക്കുണ്ട്. ഇതുകൊണ്ടുതന്നെ വെളിച്ചെണ്ണ കൊണ്ട് മുടി മസാജ് ചെയ്യുന്നതു തന്നെ മുടികൊഴിച്ചിലിനുള്ള നല്ലൊരു പരിഹാരമാണ്.\nബാക്ടീരിയ, ഫംഗസ്, ബാക്ടീരിയ എന്നിവയ്‌ക്കെതിരെ പ്രവര്‍ത്തിയ്ക്കാനും വെളിച്ചെണ്ണയ്ക്കു കഴിയും. ഇതെല്ലാം മുടികൊഴിച്ചിലില് നിന്നും രക്ഷ നേടാനുള്ള വെളിച്ചെണ്ണയുടെ കഴിവുകള് തന്നെയാണ്. വെളിച്ചെണ്ണ മുടി കൊഴിച്ചില് തടയാന് പല വിധത്തിലും ഉപയോഗിയ്ക്കാം. പല ചേരുവകളും ചേര്‍ത്ത്. ഇവയെല്ലാം തന്നെ നമുക്കു തന്നെ തയ്യാറാക്കാവുന്ന വഴികളാണെന്നതാണ് പ്രധാനം. യാതൊരു വിധത്തിലെ പാര്‍ശ്വഫലങ്ങളും നല്‍കാത്ത വഴികള്.\nഇത് പല തീരിയിലും മുടി വളരാന് ഉപയോഗിയ്ക്കാം\nമുട്ട, വെളിച്ചെണ്ണ എന്നിവ കലര്‍ന്ന പായ്‌ക്ക് മുടിയ്‌ക്ക ആവശ്യമായ പ്രോട്ടീന് നല്‍കും. മുടിവളര്‍ച്ചയ്‌ക്കു സഹായിക്കും. പ്രോട്ടീന് മുടി വളരാന് അത്യാവശ്യമാണ്.\nആര്യവേപ്പില, വെളിച്ചെണ്ണ ഒരുമിച്ചുപയോഗിയ്‌ക്കുന്നത് താരനുള്ള നല്ലൊരു പ്രതിവിധിയാണ്. ഇത് അരച്ച് വെളിച്ചെണ്ണ ചേര്‍ത്തോ ആര്യവേപ്പിലയിട്ട വെളിച്ചെണ്ണ തിളപ്പിച്ചോ ഉപയോഗിയ്‌ക്കാം. മുടി വളരാനും ഇതു സഹായിക്കും.\nഒലീവ് ഓയില്, വെളിച്ചെണ്ണ\nഒലീവ് ഓയില്, വെളിച്ചെണ്ണ എന്നിവ മിക്‌സ് ചെയ്യുക. ഇത് മുടിയില് തേച്ചു പിടിപ്പിച്ച് നല്ലപോലെ മസാജ് ചെയ്തു അല്‍പം കഴിയുമ്പോള് വീര്യും കുറഞ്ഞ ഷാംപൂ കൊണ്ടു കഴുകാം.\nവെളിച്ചെണ്ണയില് കറിവേപ്പില, കറ്റാര്‍വാഴ,\nവെളിച്ചെണ്ണയില് കറിവേപ്പില, കറ്റാര്‍വാഴ, ചെമ്പരത്തിപ്പൂവ്, ചെറിയുള്ളി എന്നിവയിട്ടു തിളപ്പിച്ച വെളിച്ചെണ്ണ ഉപയോഗിയ്ക്കാം.\nവെളിച്ചെണ്ണയില് നെല്ലിക്ക അരിഞ്ഞത്, മയിലാഞ്ചിയില എന്നിവയിട്ടു തിളപ്പിയ്ക്കുക. ഈ വെളിച്ചെണ്ണ മുടിയില് പുരട്ടാന് ഉപയോഗിയ്ക്കാം. മുടി വളരാന് ഇത് ഏറെ നല്ലതാണ്.\nവെളിച്ചെണ്ണ തലയില് തേച്ച് കിടക്കുക. എന്നിട്ട് അടുത്ത ദിവസം രാവിലെ കഴുകിക്കളയാം. അതും വീര്യം കുറഞ്ഞ ഷാമ്പൂ ഉപയോഗിച്ച്. ഇത് മുടി വളര്‍ച്ചയ്ക്ക് സഹായിക്കുന്ന മാര്‍ഗ്ഗമാണ്.\nസൗന്ദര്യ സംരക്ഷണത്തിന് കറ്റാര്‍വാഴ നല്‍കുന്ന ഗുണങ്ങള് ചില്ലറയല്ല. അതുകൊണ്ട് തന്നെ മുടിസംരക്ഷണത്തിനും ഒഴിച്ച് കൂടാനാവാത്ത ഒന്നാണ് കറ്റാര്‍വാഴ. കറ്റാര് വാഴ കൊണ്ട് എണ്ണ കാച്ചിത്തേയ്ക്കുന്നത് മുടിയ്ക്ക് കരുത്തും തിളക്കവും നല്‍കുന്നു.\nCoconut Oil Remedy For Better Hair Growth\ncoconut oil benefits for hair growht.


തലയിണ വില്ലനായപ്പോള് യുവതിയുടെ കണ്ണില് കൂടുകൂട്ടിയത് നൂറോളം പുഴുക്കള്.... - മലയാളം ന്യൂസ് പോർട്ടൽ\nതലയിണ വില്ലനായപ്പോള് യുവതിയുടെ കണ്ണില് കൂടുകൂട്ടിയത് നൂറോളം പുഴുക്കള്….\nDecember 26, 2017, 5:09 PM\nകണ്ണിന് അമിതമായ ചൊറിച്ചിലും ചുവപ്പ് നിറവും ഉണ്ടായിരുന്നതിനാല് കഴിഞ്ഞ രണ്ടു വര്‍ഷമായി ഇവര് ചികിത്സിലായിരുന്നു. എന്നാല് നാളുകള് കഴിയും തോറും നീരുവച്ച് തുറക്കാന് സാധിക്കാത്ത അവസ്ഥയിലേക്കു കണ്ണ് മാറുകയായിരുന്നു. തുടര്‍ന്ന് ആശുപത്രിയില് പ്രവേശിപ്പിച്ച ഇവരെ ഡോക്ടര്‍മാര് വിദഗ്ദ്ധ പരിശോധനയ്ക്ക് വിധേയയാക്കി. അപ്പോഴാണ് കണ്‍പീലിയില് പുഴുക്കള് പറ്റിപ്പിടിച്ച് ഇരിക്കുന്നത് ഡോക്ടര്‍മാര് കണ്ടെത്തുന്നത്.\nകണ്ണില് അസഹ്യമായ ചൊറിച്ചിലുമായി ആശുപത്രിയിലെത്തിയ യുവതിയുടെ കണ്ണില് നിന്നും കണ്ടെത്തിയത് ജീവനുള്ള നൂറ് പുഴുക്കളെ. ചൈനീസ് സ്വദേശിനിയായ സു എന്ന യുവതിയുടെ കണ് പീലിയില് നിന്നുമാണ് പുഴുക്കളെ കണ്ടെത്തിയത്. അഞ്ചുവര്‍ഷം തലയിണ വൃത്തിയാക്കാതെ ഉപയോഗിച്ചതാണ് ഈ അവസ്ഥയ്ക്കു കാരണമായതെന്നാണ് ഡോക്ടര്‍മാര് പറഞ്ഞത്.\nഒരു കണ്‍പീലിയില് ഏകദേശം പത്ത് പുഴുക്കള് വരെയുണ്ടായിരുന്നു. തുടര്‍ന്ന് നടത്തിയ ചികിത്സയില് ഡോക്ടര്‍മാര് സൂവിന്റെ രോഗം ഭേദപ്പെടുത്തുകയായിരുന്നു. വൃത്തിയില്ലാത്ത സാഹചര്യങ്ങളിലാണ് ഇത്തരം പുഴുക്കളുണ്ടാകുന്നതെന്നാണ് പഠനങ്ങള് സൂചിപ്പിക്കുന്നത്. സൂ സുഖം പ്രാപിച്ചുവരികയാണെന്നാണ് ആശുപത്രിയില് നിന്നും ലഭിക്കുന്ന റിപ്പോര്‍ട്ടുകള്.\nകടപ്പാട് : മലയാളി വാര്‍ത്ത\nമൃതശരീരം കഷ്ണങ്ങളായി മുറിച്ച് രണ്ട് പ്ലാസ്റ്റിക്ക് ബാഗുകളിലാക്കി കട്ടിലിനടിയില് ഒളിപ്പിച്ചു, മണം പുറത്ത് വരാതിരിക്കാന് സുഗന്ധ ലേപനങ്ങള് പൂശി, 16ക്കാരി ചെയ്ത കൊലപാതകം ഞെട്ടിപ്പിക്കുന്നത്


doctor rahul mathew resigned കൊവിഡ് ഡ്യൂട്ടിക്കിടെ മര്‍ദിച്ച പൊലീസുകാരനെതിരെ നടപടിയില്ല; രാജിവച്ച് ഡോക്ടറുടെ പ്രതിഷേധം\nകൊവിഡ് ഡ്യൂട്ടിക്കിടെ മര്‍ദിച്ച പൊലീസുകാരനെതിരെ നടപടിയെടുക്കാത്തതില് പ്രതിഷേധിച്ച് ഡോക്ടര് രാജിവച്ചു. മാവേലിക്കര ജില്ലാ ആശുപത്രിയിലെ ഡോക്ടര് രാഹുല് മാത്യുവാണ് രാജിവച്ചതായി അറിയിച്ചത്. ഇടതുപക്ഷ പ്രവര്‍ത്തകനായിട്ടുപോലും നീതി ലഭിച്ചില്ലെന്ന് ഡോ. രാഹുല് മാത്യു അറിയിച്ചു.\nമെയ് പതിനാലിനാണ് സംഭവം നടന്നത്. സിപിഒ അഭിലാഷ് ചന്ദ്രനാണ് രാഹുല് മാത്യുവിനെ മര്‍ദിച്ചത്. കൊവിഡ് ബാധിച്ചെത്തിയ അമ്മയുടെ ചികിത്സയില് വീഴ്ചയുണ്ടെന്നാരോപിച്ചായിരുന്നു മര്‍ദനം. അമ്മ മരിച്ച് തൊട്ടടുത്ത ദിവസമായിരുന്നു ആശുപത്രിയില് എത്തി അഭിലാഷ് ഡോക്ടര് രാഹുലിനെ മര്‍ദിച്ചത്. സംഭവം വലിയ വിവാദമായിരുന്നു,\nഅഭിലാഷ് ചന്ദ്രനെതിരെ നടപടി വേണമെന്നാവശ്യപ്പെട്ട് മാവേലിക്കരയില് ഡോക്ടര്‍മാര് നാല്‍പത് ദിവസമായി സമരത്തിലാണ്. സംഭവത്തില് കെജിഎംഒഎ പ്രതിഷേധമറിയിച്ചു. നാളെ സംസ്ഥാന വ്യാപകമായി ഒ.പി ബഹിഷ്‌കരിച്ച് പ്രതിഷേധിക്കാനാണ് കെജിഎംഒഎയുടെ തീരുമാനം.\nStory Highlights: Doctor resigned, KGMOA\nആരോഗ്യപ്രവര്‍ത്തകരുടെ ക്ഷാമം ഗുരുതര പ്രതിസന്ധി സൃഷ്ടിക്കും; മുഖ്യമന്ത്രിക്ക് കത്തയച്ച് കെജിഎംഒഎ


Emalayalee.com - റെയില്‍വേ നിയമങ്ങളുമായി ബന്ധപ്പെട്ട് സമൂഹമാധ്യമങ്ങളില് പ്രചരിക്കുന്ന സന്ദേശം വ്യാജം\nകണ്ണൂര്: റെയില്‍വേ നിയമങ്ങളുമായി ബന്ധപ്പെട്ട് സമൂഹമാധ്യമങ്ങളില് പ്രചരിക്കുന്ന സന്ദേശം വ്യാജം. 2016 മുതല് തുടരുന്ന വ്യാജമാറ്റങ്ങളില് ചിലതില് മാറ്റം വരുത്തികൊണ്ടാണ് ഇത്തവണത്തെ പ്രചാരണം. ഇതില് പ്രധാനപ്പെട്ടത് വെയിറ്റിങ് ലിസ്റ്റ് ഇനിയുണ്ടാവില്ലെന്നതാണ്. ഇത് യാത്രക്കാരില് ആശങ്ക പരത്തി. ജൂലായ് ഒന്നുമുതല് റെയില്‍വേ നിയമങ്ങളില് മാറ്റം വരുന്നു എന്ന മട്ടിലുള്ള വ്യാജ സന്ദേശമാണ് സമൂഹമാധ്യമങ്ങളില് പ്രചരിച്ചത്. ഇത്തരത്തിലുള്ള സന്ദേശം യാത്രക്കാര്‍ക്കിടയില് ബുദ്ധിമുട്ട് ഉണ്ടാക്കി.\nസമൂഹമാധ്യമങ്ങളില് പ്രചരിക്കുന്ന വ്യാജസന്ദേശങ്ങള്‍ക്കെതിരെ റെയില്‍വേ രംഗത്തെത്തിയിരിക്കുകയാണ്. വെയിറ്റിങ് ലിസ്റ്റ് ടിക്കറ്റ് ജൂലായ് ഒന്നുമുതല് നിര്‍ത്തുന്നുണ്ടോ എന്നന്വേഷിച്ചാണ് ഒട്ടേറെപേര് വിളിക്കുന്നത്. മാറ്റങ്ങളുണ്ടെങ്കില് ഔദ്യോഗിക മാര്‍ഗത്തിലൂടെ റെയില്‍വേ അറിയിക്കും. റിസര്‍വേഷന് ടിക്കറ്റ് എടുത്ത യാത്രക്കാര്‍ക്ക് മൊബൈലില് സന്ദേശം വരുമെന്നും റെയിവേ അറിയിച്ചു.\nജൂലായ് ഒന്നിനുശേഷം യാത്രചെയ്യാന് ബുക്കുചെയ്ത യാത്രക്കാരാണ് ഇതുവായിച്ച് സ്റ്റേഷനുകളില് എത്തുന്നത്. ഡിവിഷന് ആസ്ഥാനത്തേക്കും അന്വേഷണ വിളികള് എത്തി. എടുത്ത വെയിറ്റിങ് ലിസ്റ്റ് ടിക്കറ്റ് റദ്ദാക്കണോ എന്നതടക്കമുള്ള സംശയങ്ങളാണ് മിക്കവര്‍ക്കും. ടിക്കറ്റ് റദ്ദാക്കിയാല് പകുതിനിരക്ക് നല്‍കുമെന്നതാണ് മറ്റൊരു തെറ്റായപ്രചാരണം.\n2016 മേയ്-ജൂണ് മാസങ്ങളിലാണ് ഇത്തരം പ്രചാരണം സമൂഹമാധ്യമങ്ങളില് ആദ്യമായി വന്നത്. റീഫണ്ട് നിയമം മാറും, വെയിറ്റിങ് ലിസ്റ്റ് ടിക്കറ്റുകള് കൗണ്ടര്‍വഴി കിട്ടില്ല എന്നതടക്കം പതിനഞ്ചോളം മാറ്റം ജനത്തെ തെറ്റിദ്ധരിപ്പിച്ചു. ഇതിനെതിരേ റെയില്‍വേ സര്‍ക്കുലര്‍തന്നെ ഇറക്കി. 2017-ലും യാത്രക്കാരെ പറ്റിച്ച വാട്‌സാപ്പ് മെസേജുകള് പ്രചരിച്ചു. പത്രക്കുറിപ്പ് ഇറക്കിയാണ് റെയില്‍വേ ഇതിനെ തടഞ്ഞത്.


കടല് ജീവികള്‍ക്കൊരു പ്ലാസ്റ്റിക് സെമിത്തേരി; ചാലിയാർ അറബിക്കടലിൽ ചേരുന്നിടത്ത് | A Cemetry for sea lifes at kozhikode– News18 Malayalam\nHome » photogallery » kerala » A CEMETRY FOR SEA LIFES AT KOZHIKODE TV ABS\nകടല് ജീവികള്‍ക്കൊരു പ്ലാസ്റ്റിക് സെമിത്തേരി; ചാലിയാർ അറബിക്കടലിൽ ചേരുന്നിടത്ത്\nവംശനാശഭീഷണി നേരിടുന്ന ഒന്‍പത് കടല് ജീവികള്‍ക്കായി ഒരുക്കിയ സെമിത്തേരിയില് കേരളത്തിനും ഇടമുണ്ട്. റിപ്പോർട്ട് - അശ്വിൻ വല്ലത്ത്\n| January 08, 2020, 21:32 IST\nപല മതങ്ങളില്‍പെട്ട മനുഷ്യര്‍ക്ക് പലതാണ് ശവസംസ്കാര രീതികള്. എന്നാല്, എല്ലാ മതങ്ങളിലും പെട്ട മനുഷ്യര് വലിച്ചെറിയുന്ന പ്ലാസ്റ്റിക് മാലിന്യം കൊന്നുകളഞ്ഞ കടല് ജീവികള്‍ക്കായി ഒരു സെമിത്തേരിയുണ്ട് കോഴിക്കോട്ട്. ചാലിയാര് അറബിക്കടലില് ചേരുന്നയിടത്ത് ബീച്ചിനോട് ചേര്‍ന്നാണ് ഈ സെമിത്തേരി.\nഇരുമ്പ് ചട്ടക്കൂടില് പണിതീര്‍ത്ത ഒന്‍പത് ശവകുടീരങ്ങള്. കടലിലെ പ്ലാസ്റ്റിക് മാലിന്യം കാരണം വംശനാശഭീഷണി നേരിടുന്ന ഒന്‍പത് ജീവികളുടെ പ്രതീകാത്മക കുടീരങ്ങളാണ് ഇവ. കോഴിക്കോട് ബേപ്പൂരിന്‍റെ കടല് തീരത്തടിഞ്ഞ പ്ലാസ്റ്റിക് കുപ്പികള് കൊണ്ടാണ് ഈ സെമിത്തേരി പണിതിരിക്കുന്നത്.\nകോഴിക്കോട് ബേപ്പൂര് ബീച്ചില് ജെല്ലിഫിഷ് വാട്ടർസ്പോർട്സ് കമ്പനിയുടെ നേതൃത്വത്തിലാണ് പ്ലാസ്റ്റിക് കുപ്പികള് കൊണ്ട് സെമിത്തേരി പണിതത്. ഒറ്റത്തവണ ഉപയോഗിക്കുന്ന പ്ലാസ്റ്റിക് കടലിന്‍റെ ജൈവികതയെ തകര്‍ക്കുന്നതെങ്ങനെയെന്ന് ബോധവല്‍കരിക്കുകയാണ് ലക്ഷ്യം.\nവംശനാശഭീഷണി നേരിടുന്ന ഒന്‍പത് കടല് ജീവികള്‍ക്കായി ഒരുക്കിയ സെമിത്തേരിയില് കേരളത്തിനും ഇടമുണ്ട്. മിസ് കേരള എന്നറിയപ്പെടുന്ന ഡെനിസൺ ബാർബ് എന്ന മത്സ്യത്തിന്‍റേതാണ് ഏറ്റവും വലിയ ശവകുടീരം.\nസെമിത്തേരി പണിയുന്നതിന് മുമ്പ് നടത്തിയ ക്ലീന് അപ്പ് ഡ്രൈവില് ഒരു മാസം കൊണ്ട് എണ്ണൂറ് കിലോ മാലിന്യമാണ് ജെല്ലി ഫിഷിന്‍റെ നേതൃത്വത്തില് ശേഖരിച്ചത്. ഇതില് ഒറ്റത്തവണ ഉപയോഗിച്ച് വലിച്ചെറിയുന്ന രണ്ടായിരത്തിലധികം കുപ്പികള് ഉണ്ടായിരുന്നു.\nഒരു മാസത്തോളം സമയമെടുത്താണ് സെമിത്തേരിയുടെ പണി പൂര്‍ത്തിയാക്കിയതെന്ന് ജെല്ലി ഫിഷിന്‍റെ അണിയറക്കാര് പറഞ്ഞു. ജില്ലാ ഭരണകൂടത്തിന്‍റെ സഹായത്തോടെ ഒരുക്കിയ ഇന്‍സ്റ്റലേഷന് കാണാന് നിരവധി പേര് എത്തുന്നുണ്ട്.


ഫ്‌ളോയിഡിന്റെ കൊലപാതകം; പ്രതിഷേധകാരിൽ 1400 പേർ അറസ്റ്റിൽ - Malayali Express\nവാഷിംഗ്ടണ്: അമേരിക്കന് പൊലീസ് കഴുത്ത് ഞെരിച്ച് കൊലപ്പെടുത്തിയ ജോര്‍ജ് ഫളോയിഡ് എന്ന കറുത്ത വര്‍ഗക്കാരന് നീതി ആവശ്യപ്പെട്ട് അമേരിക്കയിലെ വിവിധ നഗരങ്ങളില് നടക്കുന്ന പ്രതിഷേധങ്ങളില് 17 നഗരങ്ങളില് നിന്ന് ഇതുവരെ 1400 പ്രതിഷേധക്കാരെ പൊലീസ് അറസ്റ്റ് ചെയ്തതായി റിപ്പോര്‍ട്ട് ചെയ്യുന്നു. ഇതില് 500 ഓളം അറസ്റ്റുകള് ലോസ് ആഞ്ചെലസിലാണ്. ലോസ് ആഞ്ചെലസില് സ്‌റ്റേറ്റ് എമര്‍ജന്‍സി പ്രഖ്യാപിച്ചിട്ടുണ്ട്.\n16 സംസ്ഥാനങ്ങളിലെ കുറഞ്ഞത് 25 നഗരങ്ങളില് കര്‍ഫ്യൂ ഏര്‍പ്പെടുത്തിയിട്ടുണ്ട്. വെള്ളിയാഴ്ച ഡിട്രോയിറ്റില് പ്രതിഷേധക്കാര്‍ക്ക് നേരെ നടന്ന അജ്ഞാത വെടിവെപ്പില് 19 വയസ്സുകാരന് വെടിയേറ്റ് മരിച്ചതായി റിപ്പോര്‍ട്ടുകള് ഉണ്ട്.\nരാജ്യത്ത് നടക്കുന്ന പ്രതിഷേധം എന്ത് വിലകൊടുത്തും അടിച്ചമര്‍ത്തണമെന്ന നിലപാടിലാണ് അമേരിക്കന് പ്രസിഡന്റ് ഡൊണാള്‍ഡ് ട്രംപ്. പ്രതിഷേധം നടക്കുന്ന നഗരങ്ങളിലേക്ക് മിലിട്ടറി പൊലീസിനെ വിന്യസിക്കാന് നിര്‍ദ്ദേശം നല്‍കിയിരുന്നു. പ്രതിഷേധം തുടങ്ങിയ മിനിയാപോളിസ് ഉള്‍പ്പെടെയുള്ള നഗരങ്ങളില് നാഷണല് ഗാര്‍ഡ് ട്രൂപ്പിനെ വിന്യസിച്ചിട്ടുണ്ട്. 4100 ലധികം പട്ടാളക്കാര് മിനസോട്ടാ നഗരത്തില് വിന്യസിച്ചിട്ടുണ്ട്.\nപ്രതിഷേധത്തിന് നേരെ ശക്തമായ അടിച്ചമര്‍ത്തല് നടപടികള് ഉണ്ടാകുന്നുണ്ടെങ്കിലും അമേരിക്കയിലെ പ്രമുഖ നഗരങ്ങളില്ലെല്ലാം ആയിരക്കണക്കിന് ആളുകള് പ്രതിഷേധം തുടരുകയാണ്.\nഅതേസമയം, ന്യൂയോര്‍ക്കില് പ്രതിഷേധക്കാര്‍ക്ക് നേരം പൊലീസ് വാഹനം ഇടിച്ചുകയറ്റുന്ന ദൃശ്യങ്ങള് സോഷ്യല് മീഡിയകളില് വലിയ രീതിയില് പ്രചരിച്ചിരുന്നു. പ്രതിഷേധം തുടര്‍ന്നാല് ശക്തമായ നടപടികൾ വേണ്ടിവരുമെന്ന് അമേരിക്കന് പ്രസിഡന്റ് നേരത്തെ ഭീഷണി ഉയര്‍ത്തിയിരുന്നു.\nസോഷ്യല് മീഡിയയിലൂടെ വ്യക്തിഹത്യ നടത്തുന്നവരോട് ക്ഷമിക്കണമെന്നതായിരിക്കണം നമ്മുടെ പ്രാര്‍ത്ഥന: ഡോ. ജോസഫ് മാര്‍ത്തോമാ മെത്രാപ്പോലീത്ത\nഡാലസിൽ ട്രംപിന്റെ തിരഞ്ഞെടുപ്പ് പ്രചാരണ സമാപനം ജൂണ് 11ന്; ഡിന്നറിന് ദമ്പതികള്‍ക്ക് ഫീസ് 580,600 ഡോളര്


ജയൻ സിനിമകളും, ചാനൽ ചർച്ചകളും രൂപപ്പെടുത്തിയിരിക്കുന്ന മലയാളിയുടെ ബോധ മണ്ഡലങ്ങൾ\n‘ജയൻ സിനിമകളിൽ’ കാണുന്നത് പോലെ നിക്കറിട്ട് സ്കോച്ച് നുണഞ്ഞിരിക്കുന്ന മുതലാളിമാരെ പോലെയാണ് നമ്മുടെ കോർപ്പറേറ്റ് മുതലാളിമാരെന്നാണ് പല കമ്യൂണിസ്റ്റുകാരുടേയും ധാരണ!!! പഴയ മലയാളം സിനിമകളിൽ ജോസ് പ്രകാശിനേയും, ഉമ്മറിനേയും, മറ്റ് മുതലാളിമാരേയും എസ്റ്റേറ്റ് മുതലാളിമാരായിട്ടും, ഫാക്റ്ററി മുതലാളിമാരായിട്ടും ഒക്കെ കാണാം.\nഈ മുതലാളിമാർക്കൊക്കെ ഒരു സ്ഥിരം ഇമേജുണ്ട്. അവർ കുതിരപ്പുറത്ത് സഞ്ചരിക്കുന്നവരോ, ഗോൾഫ് കളിക്കുന്നവരോ, ഇറക്കം കുറഞ്ഞ നിക്കറിട്ടവരോ ഒക്കെ ആയിരിക്കും. മദ്യം നുണഞ്ഞുകൊണ്ട് അവർ ഇരിക്കുമ്പോൾ അടുത്ത് ‘മിനി സ്‌കേർട്ടിൽ’ കാണാൻ കൊള്ളാവുന്ന മാദകത്വം തുളുമ്പുന്ന ഒരു യുവതിയും ഇരിപ്പുണ്ടാവും. അൽപ്പ വസ്ത്രധാരിയായ യുവതിയും, മദ്യവും, ബംഗ്‌ളാവിൻറ്റെ മുറ്റവും ഒക്കെ സൃഷ്ടിക്കുന്ന ഒരു പ്രത്യേക ‘ഇമേജ്’ എന്താണ്??? ഇവർ തൊഴിലാളികളുടെ രക്തം ഊറ്റി കുടിക്കുന്ന ബൂർഷ്വാസികളാണെന്ന് പിന്നെ പ്രത്യേകിച്ച് പറയേണ്ട കാര്യമുണ്ടോ????\nഎസ്റ്റേറ്റ് ബംഗ്ലാവിലിരുന്ന് രാത്രി നല്ല തീറ്റയും, കള്ള് കുടിയുമൊക്കെ കഴിയുമ്പോൾ തൊഴിലാളികളുടെ കോളനിയിലേക്ക് പെണ്ണു പിടുത്തം ലക്ഷ്യമാക്കി പുറപ്പെടുന്ന മുതലാളിമാരേയും സൃഷ്ടിച്ചിട്ടുണ്ട് മലയാള സിനിമകൾ. ഇത്തരം സിനിമകൾ ചെറുപ്പത്തിലും, ചോര തിളപ്പുള്ള യവ്വനത്തിലും കണ്ടിട്ടുള്ള മലയാളികളുടെ മനസ്സിൽ കോർപ്പറേറ്റ് വിരോധം വന്നില്ലെങ്കിലേ അത്ഭുതമുള്ളൂ.\nസത്യത്തിൽ യഥാർത്ഥത്തിലുള്ള കോർപ്പറേറ്റ് മുതലാളിമാരൊക്കെ ഇങ്ങനെയാണോ??? കള്ളിൽ മുങ്ങി നടക്കുന്നവർക്ക് എങ്ങനെയാണ് ഒരു സ്ഥാപനം വിജയകരമായി നടത്തിക്കൊണ്ടു പോകുവാൻ സാധിക്കുന്നത്??? കള്ളു കുടിയും, പെണ്ണുപിടുത്തവും ഒക്കെയായി നടന്നാൽ സഹപ്രവർത്തകർ ആരെങ്കിലും അത്തരക്കാരെ ബഹുമാനിക്കുമോ??? സഹ പ്രവർത്തകരുടെ ആദരവും, ബഹുമാനവും, സഹകരണവും കിട്ടാതെ എങ്ങെനെയാണ് ഒരു സ്ഥാപനത്തെ മുന്നോട്ട് നയിക്കാൻ സാധിക്കുക???\nഒരു സ്ഥാപനം ലാഭത്തിലാക്കാൻ കൂടെയുള്ളവരുടെ സഹകരണം അത്യന്താപേക്ഷിതമായ ഒന്നല്ലേ??? ഇതൊക്കെ എന്താണ് മലയാളി മനസ്സിലാക്കാത്തത് ??? അച്ചടക്കം ആവശ്യമുള്ള മേഖലകളിലുള്ളവരെ ഒക്കെ പുച്ഛിക്കുന്നത് മലയാളികളുടെ ഒരു സ്ഥിരം ശീലമായി കഴിഞ്ഞു. അതുകൊണ്ടാണെന്നാണ് തോന്നുന്നത് പട്ടാളക്കാർ മലയാള സിനിമകളിൽ സ്ഥിരം കോമഡിയന്മാരായി മാറുന്നത്.\nഇതു കൂടാതെ മലയാളികളുടെ മനസ്സിൽ കോർപ്പറേറ്റ് വിരോധം കുത്തിവെക്കുന്ന ചില മാധ്യമ പ്രവർത്തകരുമുണ്ട്. മലയാളികളുടെ മനസ്സിൽ സ്ഥിരം കോർപ്പറേറ്റ് വിരോധം കുത്തിവെക്കുന്നത് സിന്ധു സൂര്യകുമാറാണെന്നാണ് തോന്നുന്നത്. പുള്ളിക്കാരിയുടെ ‘കവർ സ്റ്റോറിയിൽ’ ആഗോളവൽക്കരണം, കമ്പോളവൽക്കരണം, കോർപ്പറേറ്റിസം എന്നൊക്കെ സ്ഥിരം കേൾക്കാം.\nഇതുപോലെ ചില മാധ്യമ പ്രവർത്തകരും, ചാനലുകാരുമാണ് മലയാളിയെ സ്ഥിരം കോർപ്പറേറ്റ് വിരുദ്ധനാക്കുന്നത്. പിന്നെ ഒരു പി.ജെ. ജെയിംസ് ഉണ്ട്. ഊഹ കച്ചവടം എന്ന് സ്ഥിരമായി ചാനൽ ചർച്ചകളിൽ പറയുന്ന ആൾ. മലയാളികൾക്കിടയിൽ അങ്ങനെ ഒത്തിരി തലതിരിഞ്ഞവർ ഉണ്ട്. മാധ്യമങ്ങളിൽ ഉള്ളവർ; പ്രതേകിച്ച് നമ്മുടെ ചാനൽ മാധ്യമക്കാർ കരുതുന്നത് അവർ സർവവിജ്ഞാനകോശങ്ങൾ ആണെന്നാണ്. ഇവർ പാവം കാഴ്ചക്കാരേയും കേൾവിക്കാരേയും വഴിതെറ്റിക്കുയാണ് യഥാർഥത്തിൽ ചെയ്യുന്നത്.\nമലയാളം ചാനലുകളിലെ മിക്കവർക്കും മാന്യമായി ചർച്ചകൾ നടത്താൻ അറിയില്ല. ചാനൽ ചർച്ചകൾ നയിക്കുന്ന മിക്കവരുടേയും പ്രകടനം തീർത്തും അരോചകമാണ്. ഒരു തവണ ഡൽഹിയിലെ ബോംബ് സ്ഫോടനവും ആയി ബന്ധപ്പെട്ട് ഒരു മുതിർന്ന വനിതാ പോലീസ് ഉദ്യോഗസ്ഥ തത്സമയം വാർത്തയിൽ സംസാരിച്ചപ്പോൾ വേണു ബാലകൃഷ്ണൻ അവരോട് തട്ടികേറിയത് ഇപ്പോഴും ഓർമ്മിക്കുന്നു.\nഒരു ബോംബ് പൊട്ടിയെന്നു വെച്ച് ഡൽഹിയിലെ ക്രമ സമാധാന നില മൊത്തം തകർന്നു എന്നതല്ല അർഥം എന്ന് വനിതാ പോലീസ് ഉദ്യോഗസ്ഥ പറഞ്ഞപ്പോൾ വേണു അവരോട് നിങ്ങളൊക്കെ ഇത്ര ലഖുവായിട്ടാണൊ കാര്യങ്ങൾ കാണുന്നത് എന്ന് ചോദിച്ചു കൊണ്ട് അവരോട് തട്ടികേറി. പോലീസ് ഉദ്യോഗസ്ഥ പറഞ്ഞതല്ലേ അതിൻറ്റെ ശരി? ഒരു ബോംബ് പൊട്ടിയെന്നു കരുതി ഒന്നര കോടിയിലേറെ ജനങ്ങൾ അധിവസിക്കുന്ന ഒരു നഗരത്തിലെ ക്രമ സമാധാന നില തകർന്നു എന്നതാണോ അർഥം?\nമലയാളത്തിലെ മാധ്യമ പ്രവർത്തകരിൽ പലരും ഇരുപത്തൊന്നാം നൂണ്ടിലേക്കു കാലു കുത്തിയിട്ടില്ല എന്നത് ഇവരുടെ പ്രകടനങ്ങളിൽ നിന്ന് മനസ്സിലാക്കാം. വേണു ബാലകൃഷ്ണൻ മാത്രമല്ല മാത്രം അല്ല; വിനു വി.ജോൺ, ലല്ലു, സിന്ധു സൂര്യകുമാർ, ഷാജൻ സ്കറിയ – അങ്ങനെ തൊണ്ണൂറുകളിലെ മുൻ എസ്.എഫ്. ഐ.- അനുഭാവികൾ മുഴുവൻ ഇപ്പോൾ മാധ്യമ രംഗത്ത് ആണ്. അതിൻറ്റെ കുഴപ്പം ഒത്തിരി ഉണ്ട്. സിന്ധു സൂര്യകുമാർ ആഗോള വൽക്കരണം, കമ്പോള വൽക്കരണം, കോർപറേറ്റിസം എന്നൊക്കെ പറയുമ്പോൾ തന്നെ അത് പഴയ എസ്. എഫ്. ഐ. ട്രെയിനിങ് ആണെന്ന് സാമാന്യ ബുദ്ധിയുള്ളവർക്ക് മനസ്സിലാക്കാം.\nഏഷ്യാനെറ്റിലെ വിനുവാകട്ടെ, മാർക്സിസ്റ്റു സിദ്ധാന്തങ്ങളെ കുറിച്ച് വലിയ ഗൗരവത്തിൽ ചർച്ച നടത്തും. ഇപ്പോൾ റഷ്യയിലും ചൈനയിലും വരെ ഈ സിദ്ധാന്തങ്ങളൊക്കെ ആർക്കും വേണ്ടാ. കേരളത്തിലെ മിക്ക മാധ്യമ പ്രവർത്തകർക്കും ആഗോള തലത്തിൽ ഉണ്ടാകുന്ന സംഭവങ്ങളെ കുറിച്ചോ, ഫിനാൻസ് ക്യാപ്പിറ്റൽ അല്ലെങ്കിൽ മോണിട്ടറി ഇക്കണോമിക്‌സിനെയോ കുറിച്ചോ വലിയ പിടിപാടൊന്നും ഇല്ല. ഒട്ടും അറിയില്ല എന്നാണു പലപ്പോഴും തോന്നിയിട്ടുള്ളത്. അത് കൂടാതെ മലയാളത്തിലെ അർനാബ് ഗോസ്വാമി ആകാനും ചിലർ ശ്രമിക്കുന്നു. അർനാബ് ഗോസ്വാമിയെ പോലെ വക്കീലും, പ്രോസിക്യൂട്ടറും, ജഡ്ജും ആകാൻ പലരും ശ്രമിക്കുന്നു. കമ്യുണിസവും കോൺഗ്രസ്സ് വിരോധവും മാത്രമേ ഈ പല ചാനൽ പ്രവർത്തകർക്കും വശമുള്ളൂ.\nലോകത്തിലൊരിടത്തും മലയാളികളെ പോലെ കോർപ്പറേറ്റ് വിരുദ്ധരെ കാണാൻ സാധിക്കില്ലെന്നാണ് പല രാജ്യങ്ങളും സന്ദർശിച്ചിട്ടുള്ള ഒരാൾ കുറച്ചു നാൾ മുമ്പ് സോഷ്യൽ മീഡിയയിൽ കൂടി അഭിപ്രായപെട്ടത്. മലയാളി ഇന്ത്യയിലെ പല സ്ഥലങ്ങളിലും നിലനിൽക്കുന്ന നന്മകൾ കാണില്ല; അവയെ ആദരിക്കില്ല. വെറുതെ വിവാദങ്ങൾ ഉണ്ടാക്കാൻ മാത്രമേ പലർക്കും താല്പര്യമുള്ളൂ. മലയാളികളിൽ ചിലർക്ക് തീവ്ര മത ബോധവും, ഇടതു പക്ഷ വ്യാമോഹങ്ങളും, അരാജക സങ്കൽപ്പങ്ങളും ഉണ്ട്. അതും പല വിഷയങ്ങളിലുമുള്ള മലയാളികളുടെ പ്രതികരണങ്ങളിൽ നിന്ന് വ്യക്തമാണ്.\nകേരളത്തിൽ ഉള്ളത് പോലെ ‘അമേരിക്കൻ വിരുദ്ധർ’ ലോകത്തെവിടെയെങ്കിലും ഉണ്ടോ? ഇല്ലെന്നാണ് തോന്നുന്നത്. അമേരിക്കൻ ബഹു രാഷ്ട്ര കുത്തകകളാണ് ലോകം മുഴുവൻ പ്രശ്നങ്ങൾ സൃഷ്ടിക്കുന്നതെന്ന് ആയിരുന്നു ഇടതു പക്ഷക്കാർ ഒരുകാലത്ത് വിശ്വസിച്ചിരുന്നതും പ്രചരിപ്പിച്ചിരുന്നതും. ഇപ്പോൾ ചൈന ലോക വ്യാപാരത്തിൽ മേൽകൈ നേടുമ്പോൾ ചൈനക്കെതിരെ അത്തരം ഒരു പ്രചാരണവുമില്ല എന്നത് ശ്രദ്ധേയമാണ്. ചൈനീസ് കമ്പനികളായ ഷവോമി, വാവേ, വൺ പ്ലസ് വൺ, ജിയോനി – ഇങ്ങനെ അനേകം കമ്പനികൾ ഇന്ത്യയിലെ സ്മാർട്ട് ഫോൺ മാർക്കറ്റ് അടക്കി വാഴുന്നു. ഇതൊന്നും നമ്മുടെ ഇടതു പക്ഷ അനുഭാവികളായ മാധ്യമ പ്രവർത്തകരും, അക്കാഡമിക്ക് വിദഗ്ധരും കാണില്ല.\nമാർക്സിസ്റ്റ് പണ്ഡിതനായ പ്രൊഫസർ പി. ജെ. ജെയിമ്സ് ‘ഊഹ കച്ചവടം’ എന്നു പറഞ്ഞു സാമ്പത്തിക രംഗത്ത് എന്തെങ്കിലും ഒരു ‘ക്രൈസിസ്’ ഉണ്ടാവുമ്പോൾ മലയാളം ടി. വി. ചർച്ചകളിൽ നിറയാറുണ്ട്. ഈ ഇടതു പക്ഷക്കാർ ഇത്രയും വലിയ കോലാഹലങ്ങൾ ഉണ്ടാക്കിയിട്ട് ഇവിടെ എന്തു സംഭവിച്ചു? 2008 – ലെ അമേരിക്കൻ ‘ഫിനാൻഷ്യൽ ക്രൈസിസ്’ -ൻറ്റെ സമയത്ത് പ്രൊഫസർ പി.ജെ.ജെയിമ്സ് അടക്കം പലരും അമേരിക്കൻ ഡോളറിൻറ്റെ അന്ത്യം പ്രവചിച്ചു. എന്നിട്ട് എന്തായി? ഡോളർ കൂടുതൽ ശക്തമായി. ലോക രാജ്യങ്ങൾക്കു വിശ്വസിക്കാവുന്ന മറ്റൊരു ആൾട്ടർനേറ്റീവ് കറൻസി ഇപ്പോഴും ലോകത്തിൽ ഇല്ല.\nഅമേരിക്ക ലോകത്തിലെ വൻശക്തിയായത് ജപ്പാൻറ്റെ പേൾ ഹാർബർ ആക്രമണത്തിന് ശേഷമാണ്. രണ്ടാം ലോക മഹായുദ്ധ കാലത്ത് അവരുടെ ‘മെയിൻലാൻഡ്’ ആക്രമിക്കപ്പെടാതെ തന്നെ ഉൽപ്പാദനം വളരെ വലിയ തോതിൽ കൂട്ടാൻ അമേരിക്കക്ക് സാധിച്ചു. സോവിയറ്റ് യൂണിയനും ലോക വൻശക്തി ആയത് ഇങ്ങനെ ഒക്കെ തന്നെ.പക്ഷെ സോഷ്യലിസ്റ്റ് സമ്പത് വ്യവസ്ഥ ഒരു ഘട്ടം കഴിഞ്ഞപ്പോൾ ഉൽപ്പാദന ശക്തികളെ പുറകോട്ടടിച്ചപ്പോൾ സംരഭകത്ത്വത്തിലൂടെയും, സ്വാതന്ത്ര്യത്തിലൂടെയും അമേരിക്ക മുന്നേറി. ഇതാണ് ‘അമേരിക്കൻ ഡ്രീം’ എന്ന് പറയുന്നത്.\nപലരും ഇത് മനസിലാക്കുന്നതേ ഇല്ലാ. എണ്ണയുടെ കാര്യത്തിലും, ഡോളറിൻറ്റെ മേധാവിത്ത്വത്തിനും, തങ്ങളുടെ താൽപര്യങ്ങൾക്കും വേണ്ടി അമേരിക്കൻ സൈന്യവും ഇൻറ്റലിജൻസ് ഏജൻസികളും ലോകത്തിൻറ്റെ പല ഭാഗങ്ങളിലും ഇടപെട്ടിട്ടുണ്ട് എന്നുള്ള കാര്യം ശരി തന്നെയാണ്. പക്ഷെ ഇതൊന്നുമല്ല അമേരിക്കയുടെ യഥാർത്ഥത്തിലുള്ള ശക്തി. ലോകത്തെ ഏറ്റവും പ്രസിദ്ധമായ യൂണിവേഴ്സിറ്റികളായ ഹാർവാഡ്, യെയിൽ, കൊളംബിയ, കോർണൽ, മസാച്ചുസെറ്റ്സ് ഇൻസ്റ്റിറ്റൂട്ട് ഓഫ് ടെക്‌നോളജി – ഇതൊക്കെ അമേരിക്കയിലാണ്. ഏറ്റവും വലിയ ഗവേഷണ കേന്ദ്രങ്ങളും അമേരിക്കയിൽ തന്നെ.\nഗവേഷണ ഫലങ്ങളിൽ നിന്നുള്ള ‘പേറ്റൻറ്റ്’ വിറ്റു കിട്ടുന്ന പണം അമേരിക്കൻ സമ്പദ് വ്യവസ്ഥക്ക് വലിയൊരു മുതൽ കൂട്ടാണ്. ഡിജിറ്റൽ ടെക്‌നോളജി വന്നപ്പോൾ മൈക്രോസോഫ്റ്റ്, ഗൂഗിൾ, യാഹൂ, ഫെയിസ്ബുക് – ഇവയെല്ലാത്തിൻറ്റെയും കേന്ദ്ര സ്ഥാപനങ്ങളും അമേരിക്കയിൽ തന്നെയാണ് ഉണ്ടായത്. ഏറ്റവും വലിയ ഓൺലയിൻ വ്യാപാരമായ ആമസോൺ – ൻറ്റെ കേന്ദ്ര സ്ഥാപനവും അമേരിക്കയിൽ തന്നെ. ഏറ്റവും വലിയ മിലിട്ടറി ഇൻഡസ്ട്ട്രിയൽ കോമ്പ്ലെക്സുകളും അമേരിക്കയിലാണ്.\nഇവയെ ഒക്കെ സംരക്ഷിക്കുന്ന നിയമ വ്യവസ്ഥയും, ഇവക്കൊക്കെ പ്രവർത്തിക്കുവാനുള്ള സ്വാതന്ത്ര്യവും അമേരിക്കയിലുണ്ട്. അതുകൊണ്ട് ലോകം മുഴുവൻ ഉള്ള ‘ടാലൻറ്റ്’ അമേരിക്കയിലേക്ക് ഒഴുകുന്നു. ഹോളിവുഡിലെ വിദഗ്ധരേയും, ആൽബർട്ട് അയിൻസ്റ്റിൻ അടക്കമുള്ള ലോകത്തിലെ പ്രതിഭകളേയും ആകർഷിക്കുന്ന പ്രവർത്തനാ സ്വാതന്ത്ര്യമാണ് അമേരിക്കയുടെ കരുത്ത്. ഇത്രയധികം നോബൽ സമ്മാന ജേതാക്കളെ സൃഷടിച്ച മറ്റൊരു രാജ്യമുണ്ടോ?\nപക്ഷെ ഇതൊന്നും മലയാളിയോട് പറഞ്ഞിട്ട് കാര്യമില്ല. ഇടതു പക്ഷ സംസ്കാരം രൂപപ്പെടുത്തിയ ഇരുപതാം നൂറ്റാണ്ടിലെ ഉത്തരാർദ്ധം മുതല്‍ക്ക് മലയാളികളില് വളരെപ്പെര്‍ക്ക് ഉള്ള ഒരു ശിലമാണ് അമേരിക്കയെ ചിത്ത വിളിക്കുക എന്നത്. ഇതെല്ലാം ഇവര് ഒരു അനുഷ്ഠാനം പോലെ ആചരിക്കുകയാണ്. അമേരിക്ക നമ്മുടെ ഇടതുപക്ഷക്കാർക്ക് മുതലാളിത്ത രാജ്യം മാത്രമല്ല; സാമ്രാജ്യത്വ രാജ്യവും ആണ്. സോവിയറ്റ് യുണിയന് ഉണ്ടായിരുന്നപ്പോള് അമേരിക്ക ബുര്‍ഷ്വാസികളുടെ ഈറ്റില്ലവും സോവിയറ്റ് യുണിയന് പൊരുതുന്ന തൊഴിലാളിവര്‍ഗത്തിൻറ്റെ പാളയവും ആയിട്ടു വേര്‍തിരിച്ചു കാണുമായിരുന്നു.\nഅത്തരം കാഴ്ചപാടുകളൊക്കെ ലോകത്തൊരിടത്തും ഇന്ന് കാണുവാൻ ഇല്ലാ. പക്ഷെ മലയാളിയോട് അതൊന്നും ഇനിയും മനസിലാക്കിയിട്ടില്ല. കാരണം പണ്ട് ജയൻ സിനിമകൾ സൃഷ്ടിച്ച തൊഴിലാളി വർഗ്ഗത്തോടുള്ള ആവേശം ഇപ്പോഴും മലയാളിയുടെ ബോധമണ്ഡലത്തിൽ ഉണ്ട്. അന്നത്തെ തൊഴിലില്ലായ്‌മയും, യുവാക്കളുടെ അപകർഷതാബോധവും ഒക്കെ ജയനെ പോലൊരു സൂപ്പർ സ്റ്റാറിനെ സൃഷ്ടിച്ചു എന്നേ പറയാൻ സാധിക്കൂ.\nഅങ്ങാടിയിൽ ജയൻ ഇംഗ്ലീഷ് പറയുന്ന സീനൊക്കെ സൂപ്പർ ഹിറ്റായത് അന്ന് പല ചെറുപ്പക്കാർക്കും ഇംഗ്ലീഷ് പറയാൻ അറിയാൻ വയ്യാതിരുന്നത് കൊണ്ടാണ്. അപ്പോൾ തങ്ങളുടെ ഹീറോ ഇംഗ്ലീഷ് പറയുമ്പോൾ ജനം ആവേശത്തോടെ കയ്യടിക്കും. പക്ഷെ ഇന്ന് ജയനെ പോലുള്ളവരുടെ ഹീറോയിസം ജനസമ്മിതി നേടുമോ എന്നുള്ള കാര്യം സംശയമാണ്. പക്ഷെ ഇന്നും ‘മുതലാളിയുടെ ചട്ടുകങ്ങൾ’ എന്നുള്ള പഴയ ജയൻ ഡയലോഗ് മലയാളികളിൽ ചിലർക്കെങ്കിലും ആവേശം പകരുന്നുണ്ടാവാം. അതായിരിക്കാം മുതലാളിത്തത്തോടുള്ള മലയാളികളുടെ ഒടുങ്ങാത്ത വിരോധത്തിൻറ്റെ പിന്നിൽ!!!\nഇന്നു നിലവിലില്ലാത്ത സോഷ്യലിസ്റ്റ് സാമ്പത്തിക ക്രമത്തേയും, അതില് നിന്നു ആവേശം ഉള്‍ക്കൊള്ളുന്നവരുമൊക്ക ചരിത്രത്തിൻറ്റെ ചങ്ങലക്കണ്ണികളില് സ്വയം ബന്ധിക്കപെട്ടരാണ്. ഇവര്‍ക്ക് ലോകത്തിലെ മാറ്റങ്ങള് ഒന്നും ബാധകമല്ല. സോവിയറ്റ് യുണിയന് ചരിത്രത്തിന്‍റെ ചവറ്റുകുട്ടയില് വിസ്മൃതമായപ്പോള് ഇവിടത്തെ സ്വപ്നാടകക്കാര് പിന്നെ നോക്കിയത് ചൈനയിലേക്ക് ആയിരുന്നു. “മധുര മനോജ്ഞ മഞ്ജുള ചൈന” എന്ന് വിശ്വസിച്ചു നടന്നവര് അവിടെ പുത്തന് ജനാധിപത്യത്തിൻറ്റെ ഉദയം നോക്കി നിന്നവരാണ്. മാവോയുടെ ‘ജനാധിപത്യ സങ്കൽപ്പങ്ങൾ’ എന്നുള്ളത് ഇന്ത്യയിലേയും കേരളത്തിലേയും നക്സലൈറ്റുകാർക്ക് ആവേശം പകർന്നു.\nപക്ഷെ “പുച്ച കറുത്തതോ വെളുത്തതോ ആകട്ടെ; അത് എലിയെ പിടിച്ചാല് മതിയെന്നാണ്” മാവോയ്ക്ക് ശേഷം വന്ന ചൈനീസ് നേതാവായ ഡെങ് സിയാവോ പിങ്ങിൻറ്റെ സിദ്ധാന്തം. പരിപുര്‍ണ്ണമായ ഏക പാര്‍ട്ടി ഏകാധിപത്യവും എന്നാല് അമേരിക്കന് സാമ്രാജ്യത്ത്വ സാബത്തിക വ്യവസ്ഥയെ മറികടക്കുന്ന മുതലാളിത്ത നയങ്ങളും, അടിച്ചമർത്തലുകളും ഉള്ള ഒരു ചൈനയുടെ ആശയ അടിത്തറ പഴയ ഹാന് സാമ്രാജ്യത്ത്വത്തില് നിന്നും ഉത്തേജനം ഉള്‍കൊണ്ട തിവ്ര ദേശിയതയാണ്.\nഒപ്പം കൺഫ്യുഷ്യൻ പ്രായോഗികതയും ചൈനക്ക് സ്വന്തമായുണ്ട്. അതുകൊണ്ട് ചൈനക്ക് ഇന്ന് സാമ്പത്തിക വളർച്ചയുണ്ടാകുന്നു. ചൈനക്ക് ഇപ്പോൾ ലോകത്തിൻറ്റെ പല ഭാഗങ്ങളിലും മിലിറ്ററി ബെയ്സുകൾ ഉണ്ട്. അതും ഇന്ത്യയിലെ പല ഇടതുപക്ഷക്കാരും കാണുന്നില്ല.\nമലയാളികളിൽ ചിലർ ഇന്നും ഇടതുപക്ഷ വ്യാമോഹങ്ങൾക്ക് അടിമപ്പെട്ടവരാണ്. നമ്മുടെ ഇടതുപക്ഷക്കാർക്ക് സുന്ദര വാഗ്ദാനങ്ങളൊക്കെ മലയാള സിനിമകളിലൂടെയും, സാഹിത്യത്തിലൂടെയും, ലേഖനങ്ങളിലൂടെയും കൂടി കൊടുക്കുവാൻ സാധിക്കുന്നത് മലയാളികൾക്കിടയിലുള്ള ഇടതു പക്ഷ വ്യാമോഹം കൊണ്ടെക്കെയാണ്.\nവിദേശത്തോ, അന്യ സംസ്ഥാനങ്ങളിലോ നല്ല ശമ്പളവും, ആധുനിക സൗകര്യങ്ങളുമൊക്കെ കിട്ടി കഴിയുമ്പോഴും രാത്രി രണ്ടു പെഗ്ഗും വീശി, പരദൂഷണവും പറഞ്ഞു വിപ്ലവ തത്വശാസ്ത്രങ്ങളൊക്കെ അയവിറക്കാൻ ഇന്നും മലയാളിയെ പ്രേരിപ്പിക്കുന്നത് പഴയ ഇടതു പക്ഷ കാൽപ്പനിക മോഹങ്ങളാണ്. ഇന്നും പല മലയാളികളും ജീവിക്കുന്നത് സമത്ത്വ സുന്ദര ഭൂമി സ്വപ്നം കണ്ടു കൊണ്ടല്ലേ???\nവിപ്ലവ പോസ്റ്റൊക്കെ ഫെയിസ് ബുക്കിലിട്ട്, ബാലചന്ദ്രൻ ചുള്ളിക്കാടിൻറ്റെ കവിതയും, കടമ്മനിട്ടയുടെ ‘കുറത്തിയും’ പാടി ജീവിക്കുന്ന മലയാളികൾ ഇപ്പോഴുമുണ്ട്!!! ഈ ഇരുപത്തൊന്നാം നൂറ്റാണ്ടിലും കമ്യൂണിസ്റ്റ് വിപ്ലവ മോഹങ്ങളും, സമത്വ സുന്ദര ഭൂമിയുമൊക്കെ വാഗ്ദാനം ചെയ്യുന്നവരെ മലയാളികൾക്കിടയിൽ ഇപ്പോഴും കാണാവുന്നതും ഒരുപക്ഷെ ചെറുപ്പത്തിൽ കണ്ട ‘ജയൻ സിനിമകളുടെ’ ഒക്കെ ആവേശം ചോർന്നു പോകാത്തത് കൊണ്ടായിരിക്കാം!!!\nകൊറോണ കാലവും, നിരോധിച്ച രാഷ്ട്രീയം പറച്ചിലും – എം എസ് എഫ് തൃശ്ശൂർ ജില്ലാ പ്ര...\nപിറന്ന നാടിനുവേണ്ടി അന്യ നാടുകളിൽ പൊലിയുന്ന ജീവിതങ്ങളുടെ ഓർമ്മ എങ്കിലും ജനിച്ച നാട...\nഗൾഫിൽ മരണപ്പെട്ടവരുടെ മൃതദേഹങ്ങളും അത്യാവശ്യ വിഭാഗത്തിൽപ്പെട്ട ഏതാനും ആയിരങ്ങളെയും...\nഈ കൊറോണ കാലത്ത് ഇങ്ങനെ ഒന്ന് ചെയ്യാമോ കൂട്ടരേ ?\nഉപദേശികൾ വിടചൊല്ലേണ്ട സമയമായി


ഐ.എസ്.എല്: മുംബൈ കരുത്തില് തകര്‍ന്ന് ഈസ്റ്റ് ബംഗാള് – Chandrika Daily\nBy Subin Saturday January 23, 2021 08:57 am\nപ്രതിരോധതാരം മുര്‍ത്താദ ഫാളാണ് മുംബൈയ്ക്കായി വിജയഗോള്‍നേടിയത്.\nവാസ്‌കോ: ഇന്ത്യന് സൂപ്പര്‍ലീഗില് ഈസ്റ്റ്ബംഗാളിനെ ഏകപക്ഷീയമായ ഒരുഗോളിന് കീഴടക്കി പോയന്റ് പട്ടികയില് ഒന്നാംസ്ഥാനം നിലനിര്‍ത്തി മുംബൈ സിറ്റി എഫ്.സി. പ്രതിരോധതാരം മുര്‍ത്താദ ഫാളാണ് മുംബൈയ്ക്കായി വിജയഗോള്‍നേടിയത്.\nആദ്യപാദത്തില് ഇരുടീമുകളും ഏറ്റുമുട്ടിയപ്പോഴും മുംബൈയ്ക്കായിരുന്നു ജയം. 3-0 മാര്‍ജിനിലാണ് അന്ന് ഈസ്റ്റ്ബംഗാള് കീഴടങ്ങിയത്. ഇരുടീമുകളും 4-2-3-1 ശൈലിയിലാണ് കളത്തിലിറങ്ങിയത്. തുടക്കം മുതല് മുംബൈ ആക്രമിച്ച് കളിച്ചപ്പോള് ബംഗാള്‍ടീം പ്രതിരോധത്തിലൂന്നിയാണ് കളിച്ചത്.\n27ാം മിനിറ്റില് മുംബൈ പ്രതിരോധതാരം മുര്‍ത്താദ തകര്‍പ്പന് ഹെഡ്ഡറിലൂടെ ഗോള്‍സ്‌കോര്‍ചെയ്തു. ബോക്‌സിന് പുറത്തുനിന്ന് മുന്നേറ്റതാരം ഹ്യൂഗോ ബൗമസ് ഉയര്‍ത്തിനല്‍കിയ പന്ത് കൃത്യമായി പിടിച്ച് പോസ്റ്റിലേക്ക് ഹെഡ്ഡ് ചെയ്തു. ഫാളിന്റെ പതിനൊന്നാം ഐ.എസ്.എല് ഗോളാണിത്. ഇതോടെ ഐ.എസ്.എലില് ഏറ്റവും കൂടുതല് ഗോള്‍നേടുന്ന പ്രതിരോധതാരമെന്ന റെക്കോര്‍ഡും സ്വന്തമാക്കി.\nCategories: Football, Sports Tags: East Bengal, isl football, mumbai city fc


Metro Vaartha - ജോളിയുടെ വക്കാലത്ത് ആളൂർ ഏറ്റെടുത്തേക്കും; രക്ഷിക്കാൻ ആവശ്യപ്പെട്ടത് അടുത്ത ബന്ധു\nജോളിയുടെ വക്കാലത്ത് ആളൂർ ഏറ്റെടുത്തേക്കും; രക്ഷിക്കാൻ ആവശ്യപ്പെട്ടത് അടുത്ത ബന്ധു\nബന്ധുക്കൾ ആവശ്യപ്പെട്ടാൽ തീർച്ചയായും കേസുമായി മുന്നോട്ട് പോകും. പ്രാഥമിക അന്വേഷണം അവസാനിക്കാൻ 15 ദിവസമെങ്കിലും വേണം. അതിനു മുമ്പ് കേസിനെ കുറിച്ച് ഒന്നും പറയാൻ സാധിക്കില്ലെന്നും ആളൂർ വ്യക്തമാക്കി\nകോഴിക്കോട്: കേരളത്തെ ഞെട്ടിച്ച കൂടത്തായി കൊലപാതക പരമ്പരയിലെ മുഖ്യപ്രതി ജോളിക്ക്, കോടതിയിൽ നിയമ സഹായം നൽകുന്നതിനായി അഡ്വ. ബി.എ ആളൂർ എത്തിയേക്കുമെന്ന് സൂചന. ജോളിയുടെ അടുത്ത ബന്ധുക്കളാണ് തന്നെ സമീപിച്ചിരുന്നതെന്ന് ആളൂർ പറഞ്ഞു. അന്വേഷണം പ്രാഥമിക ഘട്ടത്തിലാണെന്നും കേസിന്‍റെ പുരോഗതി അറിഞ്ഞതിനു ശേഷം മാത്രം മുന്നോട്ടു പോയാൽ മതിയെന്നും ബന്ധുക്കൾ തന്നോട് പറഞ്ഞുവെന്നും ആളൂർ കൂട്ടിച്ചേർത്തു.\nബന്ധുക്കൾ ആവശ്യപ്പെട്ടാൽ തീർച്ചയായും കേസുമായി മുന്നോട്ട് പോകും. പ്രാഥമിക അന്വേഷണം അവസാനിക്കാൻ 15 ദിവസമെങ്കിലും വേണം. അതിനു മുമ്പ് കേസിനെ കുറിച്ച് ഒന്നും പറയാൻ സാധിക്കില്ലെന്നും ആളൂർ വ്യക്തമാക്കി. നേരത്തെ, സഹോദരനും രണ്ടാം ഭർത്താവ് ഷാജുവും ഉൾപ്പെടെയുള്ളവർ ജോളിക്ക് നിയമസഹായം നൽകില്ലെന്ന് വ്യക്തമാക്കിയിരുന്നു. ഈ സാഹചര്യത്തിൽ ജോളിക്കു വേണ്ടി ആളൂരിനെ സമീപിച്ച ആ അടുത്ത ബന്ധു ആരാണ് എന്ന ചോദ്യം ഉയരുന്നിട്ടുണ്ട്.\nകേരളത്തിൽ ഏറെ കോളിളക്കം സൃഷ്ടിച്ച പെരുമ്പാവൂരിലെ ജിഷ വധക്കേസിലും സൗമ്യ വധക്കേസിലും പ്രതികൾക്ക് വേണ്ടി ഹാജരായത് ആളൂരായിരുന്നു. ക്രൂരന്മാരായ പ്രതികൾക്കു വേണ്ടി ഹാജരായ ആളൂർ, അന്നു വിമർശനങ്ങൾ ഏറ്റുവാങ്ങിയിരുന്നു. സൗമ്യയെ ക്രൂരമായി പീഡിപ്പിച്ചു കൊലപ്പെടുത്തിയ ഗോവിന്ദച്ചാമിയുടെ വധശിക്ഷ ജീവപര്യന്തമായി കുറച്ചത് ആളൂരായിരുന്നു.\nഅതേസമയം, കൂടത്തായി കൊലപാതകപരമ്പരയിലെ പ്രതികളുടെ വക്കാലത്ത് ഏറ്റെടുക്കില്ലെന്ന് താമരശേരിയിലെ അഭിഭാഷകര് വ്യക്തമാക്കി. പ്രതികളായ മാത്യുവിന്‍റെയും പ്രജികുമാറിന്‍റെയും ബന്ധുക്കള് അഭിഭാഷകരെ സമീപിച്ചെങ്കിലും ആരും വക്കാലത്ത് ഏറ്റെടുക്കാൻ തയ്യാറായില്ല. ജാമ്യം ലഭിക്കാന് പ്രയാസമുള്ള കേസാണെന്നാണ് അഭിഭാഷകര് പറയുന്നത്. അതിനടെ, മാത്യുവിനുവേണ്ടി കോഴിക്കോട്ടുള്ള അഭിഭാഷകന് ഹാജരാകാൻ തയ്യാറായിട്ടുണ്ട്.


സായ് ലുൺ - വിക്കിപീഡിയ\nആധുനിക കടലാസിന്റെയും കടലാസ് നിർമ്മാണ പ്രക്രിയയുടേയും ഉപജ്ഞാതാവാണ് ചൈനാക്കാരനായിരുന്ന സായ് ലുൺ (ഏ.ഡി. 48-121). ഹാൻ വംശജനായിരുന്ന ഇദ്ദേഹം ഒരു യൂനക്ക് (eunuch) ആയ ശേഷം രാജസേവനത്തിൽ കഴിയവേയാണ് കടലാസ് വ്യവസ്ഥാപിതമായി വാണിജ്യാടിസ്ഥാനത്തിൽ നിർമ്മിക്കാൻ ഉതകുന്ന പ്രക്രിയ കണ്ടുപിടിച്ചത്.\nGuiyang (today Leiyang), China\n121 (aged 73)\nHan Palace of Luoyang, now Luoyang, Henan Province, China\n2 ബഹുമതി- മരണം-മരണാന്തരം\nഇന്നത്തെ ഹുആൻ പ്രവശ്യയിലെ ലീയാങ്ങ് പ്രദേശത്താണ് എ.ഡി 48ൽ ലൂണിന്റെ ജനനം. രാജ്യ സേവാർഥം ശണ്ഡീകരിക്കപ്പെട്ട യൂനെക്ക് ആവുകയായിരുന്നു ലുൺ. ഹാൻ പ്രവശ്യയിലെ ഹീ ചക്രവർത്തിയുടെ കീഴിൽ നിരവധി ഉദ്യോഗക്കയറ്റങ്ങൾ ലഭിച്ചുകൊണ്ടിരുന്നു ലൂണിനു. ആയുധങ്ങളും ഉപകരണങ്ങളും ഉണ്ടാക്കുന്നതിനു മേൽനോട്ടം എന്ന ഉയർന്ന പദവി വരെ എത്തിയ ലുൺ, അക്കാലത്ത് നടന്ന പല കൊട്ടാരം ഉപജാപങ്ങളിലും അട്ടിമറികളലും പങ്കാളിയായിരുന്നു. തൽഫലമായി ചക്രവർത്തിനി ഡെങ് സൂയ് (Consort Deng Sui)ഉടെ അടുത്ത ആളുമായിരുന്നു ലുൺ.\nബി.സി രണ്ടാം നൂറ്റാണ്ട് മുതൽക്കേ പേപ്പർ ചൈനയിൽ നിലവിലുണ്ടായിരുന്നു. എന്നാൽ മുള പയോഗിച്ചും പട്ട് ഉപയോഗിച്ചും ഒക്കെ ഉണ്ടാക്കിയിരുന്ന ഇത്തരം കടലാസ്സുകൾ ഭാരം കൊണ്ടും നിർമ്മാണ ചെലവ് കാരണവും പ്രചരിച്ചില്ല. അങ്ങനെയിരിക്കേ എ.ഡി. 105ലാണ് ലുൺ കടലാസ്സിന്റെ നിർമ്മാണം നടത്തുന്നത് എന്ന് അനുമാനിക്കപ്പെട്ടുവരുന്നു. എന്നാൽ കീഴാളരായ ഏതോ ആളുടെ കണ്ടുപിടിത്തം ലൂണിന്റെ പേരിലായതായിരിക്കാനും സാധ്യതയുണ്ട് എന്ന് കരുതവരുമുണ്ട്. കടലാസ് കടന്നലുകൾ (paper wasps) എന്ന ജീവികളുടെ കൂട് നിർമ്മാണം കണ്ടാണ് ലൂണിനു പേപ്പർ നിർമ്മിക്കാനുള്ള പ്രചോദനം ഉണ്ടായത് എന്ന് ഒരു ഐതിഹ്യമുണ്ട്.\nസസ്യനാരുകൾ, തുണി, ചരട്, മരക്കഷണങ്ങൾ തുടങ്ങിയവ അരച്ച് വെള്ളത്തിൽക്കലക്കുകയും അങ്ങനെയുണ്ടാക്കിയ പൾപ്പിനെ അമർത്തി ജലം നീക്കം ചെയ്ത് ഉണക്കിയെടുക്കുന്ന പ്രക്രിയ ആണ് ലുൺ കണ്ടുപിടിച്ചത്.\nആധുനിക കാലത്ത് പേപ്പർ നിർമ്മാണ യന്ത്രങ്ങളും സാമഗ്രകികളിലും അതിസങ്കീർണ്ണതകൾ നിറഞ്ഞതാണെങ്കിലും അവ ചെയ്യുന്ന പ്രക്രിയ ഇന്നും ലൂണിന്റെ കണ്ടുപിടിത്തത്തോട് വളരെയേറെ അടുത്ത് തന്നെ നിൽക്കുന്നു.\nതന്റെ കണ്ടുപിടിത്തതിനു ജീവിതകാലത്ത് തന്നെ ലൂണിനു അംഗീകാരവും, പേരും, സമ്പത്തും ലഭിച്ചിരുന്നു. എന്നാൽ ചക്രവർത്തിനിയുടെ മരണത്തെതുടർന്ന് അധികാരമേറിയ ആൻ (emperor An) ചക്രവർത്തി പണ്ട് ലൂണിന്റെ കൊട്ടാരം ഉപജാപങ്ങൾക്ക് ഇരയായ വ്യക്തിയുടെ ചെറുമകനായിരുന്നു. സ്ഥാനാരോഹണം നടത്തിയ ശേഷം ലുണിനെ വിളിക്കാൻ ചക്രവർത്തി ആളയച്ചു. കുളിച്ച് അണിഞ്ഞൊരുങ്ങിയ ശേഷം ലുൺ വിഷം കുടിച്ച് ജീവിതം അവസാനിപ്പിക്കുകയായിരുന്നു.\nപിൽക്കാലത്ത് സായ് ലുൺ പിതൃആരാധനയ്ക്ക് (ancestor worship) പാത്രമാവുകയും സ്മാരക ക്ഷേത്രം അദ്ദേഹത്തിന്റെ പേരിൽ ഉയരുകയും ചെയ്തിട്ടുണ്ട്. പേപ്പർ നിർമ്മാണത്തിൽ ഏർപ്പെട്ടിരുന്ന നൂറു കണക്കിനു കുടുംബംങ്ങൾക്ക് അവിടം തീർതഥാടന കേന്ദ്രമായിരുന്നു.\nഒന്നാം നൂറ്റാണ്ടിലുള്ള ഈ കണ്ടുപിടിത്തം മൂന്നാം നൂറ്റാണ്ട് ആയപ്പോഴേക്കും സാമ്രാജ്യത്തിലുടനീളം വ്യാപിക്കുകയും, സാഹിത്യം, സാക്ഷരത എന്നിവ ജനകീയമാവാൻ കാരണമാവുകയും ചെയ്തു. ഏഴാം നൂറ്റാണ്ടിൽ കൊറിയ, വിയറ്റ്നാം, ജപ്പാൻ എന്നിവടങ്ങളിലും എട്ടാം ശതകത്തിൽ അറബികളിലേയ്ക്കും കടലാസ് എത്തി.\n12ആം നുറ്റാണ്ടിൽ മാത്രമാണ് യൂറോപ്പ് പേപ്പർ ഉപയോഗിച്ച് തുടങ്ങുന്നത്. വളരെ പെട്ടെന്ന് തന്നെ വാർത്ത/ആശയ വിനിമയ മാർഗ്ഗമായി കടലാസ്സിനു പ്രധാന്യം സിദ്ധിച്ചു. സൊക്കാളാസിറ്റിക്ക് യുഗത്തിനു ഗതിവേഗം നൽകിയത് കടലാസ് ആണെന്ന് പറയപ്പെട്ടിട്ടുണ്ട്.\nലോക ചരിത്രത്തെ ഏറ്റവും സ്വാധീനിച്ച നൂറു വ്യക്തികളുടെ ഹ്രസ്വ ചരിത്രമാണ് ദ ഹൻഡ്രഡ് എന്ന പേരിൽ മൈക്കിൾ ഹാർട്ട് 1978ൽ പ്രസിദ്ധീകരിച്ച പുസ്തകം. ഈ പട്ടികയിൽ ഏഴാം സ്ഥാനം വഹിക്കുന്നത് സായ് ലുൺ ആണ്.\n"https://ml.wikipedia.org/w/index.php?title=സായ്_ലുൺ&oldid=2850934" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 28 ജൂലൈ 2018, സമയം: 18:57\nഈ താൾ അവസാനം തിരുത്തപ്പെട്ടത്: 18:57, 28 ജൂലൈ 2018.


പൃഥ്വിരാജിന്റെ കാളിയന് ഒരുങ്ങുന്നു ; ആവേശത്തിൽ ആരാധകർ !\nPosted by BINDU PP, 10 Sep, 2018\nമലയാളികൾ ഏറെ പ്രതീക്ഷയിൽ കാത്തിരിക്കുന്ന പൃഥ്വിരാജ് ചിത്രമാണ് കാളിയൻ.ചരിത്ര പശ്ചാത്തലത്തില് ഒരുങ്ങുന്ന സിനിമകള്‍ക്കായി വലിയ പ്രതീക്ഷയോടെയാണ് മലയാളി ആരാധകർ കാത്തിരിക്കുന്നത്. മമ്മൂട്ടിയുടെ മാമാങ്കം,മോഹന്‍ലാലിന്റെ രണ്ടാമൂഴം തുടങ്ങിയ സിനിമകള് പോലെ മികച്ചൊരു ചിത്രമായിരിക്കും കാളിയന് എന്നാണ് എല്ലാവരും പ്രതീക്ഷിക്കുന്നത്.\nഅണിയറയില് ചിത്രം ഒരുങ്ങുകയാണ്. ലൂസിഫറിന്റെ ഷൂട്ടിംഗ് തിരക്കുകളിൽ ആണ് പൃഥ്വിരാജ്ഇപ്പോൾ. ലൂസിഫറിന്റെ ജോലികൾ തീർത്ത ശേഷം പൃഥ്വിരാജ് ബ്ലെസി ഒരുക്കുന്ന ആട് ജീവിതത്തിൽ ജോയിൻ ചെയ്യുകയും ചെയ്യും. ആട് ജീവിതത്തിനും ശേഷം പൃഥ്വിരാജ് ചെയ്യാൻ പോകുന്നത് അദ്ദേഹത്തിന്റെ കരിയറിലെ തന്നെ ഏറ്റവും വലിയ ചിത്രമായ കാളിയൻ ആണ്.\nഇപ്പോൾ ചിത്രത്തിന്റെ പ്രീ വിഷ്വലൈസേഷൻ ഡിജിറ്റൽ സ്റ്റോറി ബോർഡ് തയ്യാറാക്കുന്ന ജോലികൾ പുരോഗമിക്കുകയാണ് എന്നും കാളിയൻ ടീം അറിയിച്ചു.മാജിക്ക് മൂണ് ക്രിയേഷന്‍സിന്റെ ബാനറില് രാജീവ് നായര് ചിത്രം നിര്‍മ്മിക്കുന്നു. ചിത്രത്തിന്റെതായി പുറത്തിറങ്ങിയ ഫസ്റ്റ്‌ലുക്ക് ടീസറിന് മികച്ച സ്വീകാര്യതയായിരുന്നു സമൂഹ മാധ്യമങ്ങളില് ലഭിച്ചിരുന്നത്.\nപൃഥ്വിരാജിന്റെ ഒരു പഞ്ച് ഡയലോഗ് ഉള്‍പ്പെടുത്തികൊണ്ടായിരുന്നു ചിത്രത്തിന്റെ ടീസര് പുറത്തിറങ്ങിയിരുന്നത്. പൃഥ്വിരാജിന്റെ കരിയറിലെ മികച്ചൊരു വേഷമായിരിക്കും ഇത്. നൂറ്റാണ്ടുകൾക്കു മുൻപ് വേണാട് ഭരിച്ചിരുന്ന ആളുകളുടെയും അന്നത്തെ യോദ്ധാക്കളുടെയും കഥയാണ് ഈ ചിത്രം പറയുന്നത്. സുജിത് വാസുദേവ് ഛായാഗ്രഹണം നിർവഹിക്കുന്ന ഈ ചിത്രത്തിൽ തമിഴ് നടൻ സത്യരാജ് ഒരു നിർണ്ണായക വേഷം അവതരിപ്പിക്കും.\nചോക്ലേറ്റ് റീലോഡഡ്; ഉണ്ണി മുകുന്ദന് നായികയായി നൂറിന് ഷെരീഫ്\nഒമര് ലുലു ചിത്രം ഒരു അഡാര് ലവിലൂടെ പ്രേക്ഷകര്‍ക്ക് സുപരിചതയായ നൂറിന് ഷെരീഫ് ഉണ്ണി മുകന്ദന്റെ നായികയാകുന്നു.\nഏതായാലും ടീക് ടോക്ക് നഷ്ടപ്പെട്ട വിഷമത്തില് നില്കുന്നവർ എന്‌ടെ പാട്ടുകളും വീഡിയോകളും കണ്ട് രസിക്കുക : സന്തോഷ് പണ്ഡിറ്റ്\nമലയാളികള്‍ക്ക് എറ്റവും പ്രിയപ്പെട്ട നടന് സന്തോഷ് പണ്ഡിറ്റ് ഇതാ യുവാക്കള്‍ക്കളെ ആശ്വസിപ്പിച്ച് രംഗത്ത് എത്തിയിരിക്കുകയാണ്\nഫോറൻസികുമായി ടൊവിനോ !!!\nമലയാള സിനിമയിൽ യുവനടന്മാരിൽ ഏറ്റവും തിരക്കുള്ള നടനാണ് ടോവിനോ തോമസ്.\nഇത് ട്രിപ്പിൾ സ്ട്രോങ്ങ് വിജയം: മധുരരാജയുടെ സക്‌സസ് പ്രൊമോ ടീസർ\nരാജയുടെ രണ്ടാം വരവ് ആഘോഷിക്കുകയാണ് ഇപ്പോൾ കേരളക്കര. ട്രിപ്പിൾ സ്ട്രോങ്ങായാണ് രാജയും പിള്ളേരും ഇത്തവണ എത്തിയത്.


വിഴിഞ്ഞം തുറമുഖ നിർമാണം പൂർത്തിയാക്കാൻ സാവകാശം തേടി അദാനി ഗ്രൂപ്പ് (ട്വന്റിഫോർ എക്സ്ക്ലൂസീവ്)\nBy : 24 Web Desk March 28, 2019 comments\nവിഴിഞ്ഞം തുറമുഖ നിർമാണം പൂർത്തിയാക്കാൻ സാവകാശം തേടി അദാനി.വിഴിഞ്ഞം തുറമുഖ നിർമാണം പൂർത്തിയാക്കാൻ സാവകാശം തേടി അദാനിയുടെ മകൻ മുഖ്യമന്ത്രിയെ കണ്ടു. പത്തു മാസം കൂടുതലെടുക്കുമെന്നാണ് അദാനി വ്യക്തമാക്കുന്നത്. പാറ ലഭ്യത ഉറപ്പു വരുത്താൻ നടപടി എടുത്തെന്ന് മുഖ്യമന്ത്രി വ്യക്തമാക്കിയിട്ടുണ്ട്. -മുഖ്യമന്ത്രിയുമായി നടത്തിയ കൂടിക്കാഴ്ചയിലാണ് കരണ് അദാനി ഈ ആവശ്യം മുന്നോട്ട് വച്ചത്. രഹസ്യമായ കൂടിക്കാഴ്ചയായിരുന്നു ഇത്. കരണ് അദാനിയും മുഖ്യമന്ത്രിയും മാത്രമാണ് ചര്‍ച്ചയില് പങ്കെടുത്തത്. തിരുവനന്തപുരത്ത് മുഖ്യമന്ത്രിയുടെ ചേംബറിലായിരുന്നു കൂടിക്കാഴ്ച. തിരുവനന്തപുരം വിമാനത്താവള വികസനത്തിലും അദാനി മുഖ്യമന്ത്രിയുടെ പിന്തുണ തേടി.\nReadAlso: വിഴിഞ്ഞം തുറമുഖം; സര്‍ക്കാര് അദാനിയോട് നഷ്ടപരിഹാരം ആവശ്യപ്പെട്ടു\nഗൗതം അദാനിയുടെ മകനാണ് കരൺ അദാനി. ആദ്യഘട്ടം പൂര്‍ത്തിയാക്കാത്തതിന്റെ പേരില് ഇപ്പോള് തന്നെ പിഴയൊടുക്കണമെന്ന് വിഴിഞ്ഞം രാജ്യാന്തര തുറമുഖ കമ്പനിയുടെ നോട്ടീസ് നിലനില്‍ക്കുന്നുണ്ട്. എന്നാല് പ്രകൃതിക്ഷോഭത്തില് ഉപകരണങ്ങള് നശിച്ചതായാണ് അദാനി ഗ്രൂപ്പ് വ്യക്തമാക്കിയത്. ഡ്രഡ്ജറുകള് അടക്കം നഷ്ടപ്പെട്ടുവെന്നാണ് വാദം. അക്കാരണം കൊണ്ട് തന്നെ ഇനിയും സാവകാശം വേണമെന്നും അദാനി ആവശ്യപ്പെട്ടിട്ടുണ്ട്. ഡ‍ിസംബറില് പൂര്‍ത്തിയാക്കിയില്ലെങ്കില് ഓരോ ദിവസവും 12ലക്ഷം രൂപ വച്ച് പിഴയായി നല്‍കേണ്ടി വരും. ഇത് ഒഴിവാക്കാനുള്ള നീക്കത്തിന്റെ ഭാഗമാണ് കരണ് അദാനിയുടെ ഇന്നത്തെ കൂടിക്കാഴ്ച. മുഖ്യമന്ത്രി അനുകൂലമായി പ്രതികരിച്ചിട്ടില്ല. എന്നാല് കരണ് അദാനി ഇതെ കുറിച്ച് പ്രതികരിക്കാന് തയ്യാറായില്ല.\nReadAlso: വിഴിഞ്ഞം തുറമുഖ പദ്ധതി വൈകിയേക്കും; അദാനി\nഓഖി ചുഴലിക്കാറ്റിനെ തുടർന്നു ഡ്രഡ്ജർ തകർന്നതുമൂലം തുറമുഖത്തിന്‍റെ നിർമാണ പ്രവർത്തനങ്ങൾക്കു തടസമായെന്ന് ചൂണ്ടിക്കാട്ടിയാണ് അദാനി ഗ്രൂപ്പ് സർക്കാരിനെ സമീപിച്ചത്.\nRead more on: Vizhinjam | vizhinjam port\n‘ഇതെന്താ ചന്തയോ… വിഴിഞ്ഞത്ത് ഇനി ആ ചോദ്യം വേണ്ട’ മൂക ചന്തയ്ക്ക് ഇന്ന് തുടക്കം\nവിഴിഞ്ഞം തുറമുഖ നിര്‍മാണം പൂര്‍ത്തിയാക്കാന് സമയം നീട്ടി നല്‍കില്ല: നിയമസഭാ സമിതി\nവിഴിഞ്ഞം പദ്ധതി; തുടർ നടപടികൾ മുഖ്യമന്ത്രിയുമായി ചർച്ച നടത്തി തീരുമാനിക്കുമെന്ന് കടന്നപ്പള്ളി രാമചന്ദ്രൻ\n‘വിഴിഞ്ഞം തുറമുഖത്തിന്റെ നിർമാണം എത്രയും വേഗം പൂർത്തിയാക്കണം’;അദാനി ഗ്രൂപ്പിന് സർക്കാരിന്റെ നോട്ടീസ്\nവിഴിഞ്ഞത്ത് നിന്ന് കാണാതായ നാല് മത്സ്യ തൊഴിലാളികൾ തിരിച്ചെത്തി\nബിബിസിയുടെ ലോകത്തെ സ്വാധീനിച്ച 100 വനിതകളുടെ പട്ടികയിൽ നാല് ഇന്ത്യക്കാരും\nയുഎഇയില് 1305 പേര്‍ക്ക് കൂടി ഇന്ന് കൊവിഡ് സ്ഥിരീകരിച്ചു\nഷമിക്കും ബുറയ്ക്കും റൊട്ടേഷൻ പോളിസി നടപ്പിലാക്കുമെന്ന് വിരാട് കോലി


Vettori opens up about Kohli's captaincy - Malayalam MyKhel\n» കോലി മോശം ക്യാപ്റ്റനോ? പുതിയ ഐഡിയകള് അംഗീകരിക്കാന് മടിയോ? വെറ്റോറി പറയുന്നത് ഇങ്ങനെ...\nPublished: Tuesday, May 7, 2019, 11:21 [IST]\nകോലി മോശം ക്യാപ്റ്റനോ? വെട്ടോറി പറയുന്നത് ഇങ്ങനെ\nബെംഗളൂരു: ഐപിഎല്ലിന്റെ മറ്റൊരു സീസണ് കൂടി റോയല് ചാലഞ്ചേഴ്‌സ് ബാഗ്ലൂര് കിരീടമില്ലാതെ പൂര്‍ത്തിയാക്കിയതോടെ ക്യാപ്റ്റന് വിരാട് കോലിയുടെ ക്യാപ്റ്റന്‍സിയെക്കുറിച്ച് ചര്‍ച്ചകള് സജീവമാണ്. കോലിയുടെ മോശം ക്യാപ്റ്റന്‍സിയാണ് ആര്‍സിബിക്കു ഇത്രയും വലിയൊരു തിരിച്ചടി നേരിടാന് കാരണമെന്നാണ് ഒരു വിഭാഗം ചൂണ്ടിക്കാട്ടുന്നത്. പോയിന്റ് പട്ടികയില് അവസാന സ്ഥാനത്താണ് ആര്‍സിഹി ഇത്തവണ ഫിനിഷ് ചെയ്തത്.\nനേരത്തേ ആര്‍സിബിയില് താരമായും കോച്ചായും പ്രവര്‍ത്തിച്ചിട്ടുള്ള ന്യൂസിലാന്‍ഡിന്റെ മുന് നായകന് ഡാനിയേല് വെറ്റോറി കോലിയുടെ ക്യാപ്റ്റന്‍സിയെക്കുറിച്ച് വിലയിരുത്തുകയാണ്.\nമികച്ച ക്യാപ്റ്റനെന്ന് വെറ്റോറി\nകോലി വളരെ മികച്ച ക്യാപ്റ്റനാണെന്നാണ് വെറ്റോറിയുടെ അഭിപ്രായം. താനോ, മറ്റേതെങ്കിലും കോച്ചുമാരോ സംസാരിക്കുകയാണെങ്കില് അതെല്ലാം വളരെ ശ്രദ്ധയോടെ കേള്‍ക്കുകയും ഉള്‍ക്കൊള്ളുകയും ചെയ്യുന്ന താരമാണ് കോലി. എന്താണ് ബെസ്‌റ്റെന്നും അത് എങ്ങനെ ടീമിനെ ബാധിക്കുമെന്നും എന്നൊക്കെ കോലി തങ്ങളോടു ചോദിക്കാറുണ്ടെന്നും വെറ്റോറി വ്യക്തമാക്കി. മികച്ചൊരു ക്യാപ്റ്റന് മാത്രമേ ഇത്തരത്തില് പുതിയ ആശയങ്ങള് ഉള്‍ക്കൊള്ളാനും അവ നടപ്പാക്കാനുമുള്ള ചങ്കൂറ്റമുണ്ടാവുകയുള്ളൂവെന്നും വെറ്റോറി ചൂണ്ടിക്കാട്ടി.\nകോലി മികച്ച ക്യാപ്റ്റനാണെന്നതിന് ചില ഉദാഹരണങ്ങളും വെറ്റോറി ചൂണ്ടിക്കാട്ടുന്നുണ്ട്. കളിക്കളത്തിലെ ആവേശവും ഊര്‍ജവും വിജയിക്കാനുള്ള അടങ്ങാത്ത ആഗ്രഹവും കോലിയെ മറ്റുള്ളവരില് നിന്നും വ്യത്യസ്തനാക്കുന്നു. ലോകത്തില് നിലവിലെ ഏറ്റവും മികച്ച ബാറ്റ്‌സ്മാനെന്ന് കോലിയെ വിശേഷിപ്പിക്കുന്നത് കളിയോടുള്ള അദ്ദേഹത്തിന്റെ ആത്മാര്‍ഥതയും കഠിനാധ്വാനവും കൊണ്ടാണ്.\nഎല്ലാവരും കോലിയുടെ ജിം രീതികള് പിന്തുടരാനാണ് ശ്രമിക്കുന്നത്. ഓരോ മല്‍സരത്തിനും അദ്ദേഹം നടത്തുന്ന തയ്യാറെടുപ്പുകളും പലരും മാതൃകയാക്കാറുണ്ട്. ഇവയെല്ലാം കോലി മികച് ക്യാപ്റ്റനാണെന്ന് അടിവരയിടുന്ന കാര്യങ്ങളാണെന്നും വെറ്റോറി വിലയിരുത്തി.\nക്രിക്കറ്റുമായി ബന്ധപ്പെട്ട എന്തും കോലിയുമായുള്ള ചര്‍ച്ചയ്ക്കു വിഷയമാവാറുണ്ടെന്ന് വെറ്റോറി വ്യക്തമാക്കി. കളിയെ കൂടുതല് മികച്ച രീതിയില് മനസ്സിലാക്കുന്നതിനാണ് ഇത്തരം കാര്യങ്ങള് സംസാരിക്കാറുള്ളത്. എന്തിനെയും പോസിറ്റീവായി മാത്രമേ കോലി കാണാറുള്ളൂവെന്നും വെറ്റോറി വിശദമാക്കി.\nകളിക്കാരനായും കോച്ചായും ആര്‍സിബിക്കൊപ്പം ആറു വര്‍ഷങ്ങള് അദ്ദേഹം പ്രവര്‍ത്തിച്ചിട്ടുണ്ട്. 2011ല് ആര്‍സിബി ഐപിഎല്ലില് റണ്ണറപ്പായപ്പോള് ടീമിനെ നയിച്ചത് വെറ്റോറിയായിരുന്നു. 2016ല് ടീം വീണ്ടും ഫൈനലില് കടന്നപ്പോള് അദ്ദേഹം പരിശീലകസ്ഥാനത്തുമുണ്ടായിരുന്നു.\n35 min ago പ്രോ കബഡി ലീഗ്: ബംഗാള് വാരിയേഴ്‌സിന് കന്നിക്കിരീടം\n5 hrs ago ഡി മരിയക്ക് ഡബിള്; നൈസിനെ തകര്‍ത്ത് പിഎസ്ജി കുതിപ്പ്\nNews 1964ൽ കോൺഗ്രസ് അത് വാദ്ഗാനം ചെയ്തിരുന്നു; പക്ഷെ നടപ്പാക്കിയില്ല, കടന്നാക്രമിച്ച് പ്രധാനമന്ത്രി\nRead more about: virat kohli daniel vettori captain rcb royal challengers bangalore ipl cricket വിരാട് കോലി ഡാനിയേല് വെറ്റോറി ക്യാപ്റ്റന് ആര്‍സിബി ഐപിഎല് ക്രിക്കറ്റ്\nStory first published: Tuesday, May 7, 2019, 11:21 [IST]


angadipuram festival | പൊതുപണിമുടക്കൊന്നും തിരുമാന്ധാംകുന്നിലമ്മയുടെ പത്താംപൂരത്തിന്റെ ജനപങ്കാളിത്തത്തിന് ഒരു കുറവും വരുത്തിയില്ല; വർഷത്തിൽ ഒരിക്കൽ തന്റെ തട്ടകം വിട്ടിറങ്ങുന്ന ഭഗവതിയുടെ എഴുന്നള്ളിപ്പിൽ അങ്ങാടിപ്പുറം ഭക്തിയിലാറാടി; പൂരം ഇന്ന് സമാപിക്കും - MarunadanMalayali.com\nApril 03, 2018 | 09:20 AM IST | Permalink\nഅങ്ങാടിപ്പുറം: തിരുമാന്ധാംകുന്നിലമ്മ പള്ളിവേട്ടക്കായി തെക്കോട്ടിറങ്ങി. മാലോകരെ കാണാൻ വർഷത്തിലൊരിക്കൽ തന്റെ തട്ടകം വിട്ടിറങ്ങുന്ന ഭഗവതിയുടെ എഴുന്നള്ളിപ്പിൽ അങ്ങാടിപ്പുറം ഭക്തിയിലാറാടി. പൊതുപണിമുടക്ക് പത്താംപൂരത്തിന്റെ ജനപങ്കാളിത്തത്തിന് ഒരു കുറവും വരുത്തിയില്ല. വൻ ജനാവലിയാണ് പൂരം കാണാനായി അങ്ങാടിപ്പുറത്തേക്ക് ഒഴുകി വന്നത്. പൂരം ഇന്ന് സമാപിക്കും.\nവൈകുന്നേരം 4.30-ന് തിരിഞ്ഞു പന്തീരടിപൂജയ്ക്കും 21-പ്രദക്ഷിണത്തിനും ശേഷം യാത്രാബലിയോടെ ഭഗവതി പരിവാരസമേതം പള്ളിവേട്ടയ്ക്കായി നടയിറങ്ങി. ഗജവീരൻ തെച്ചിക്കോട്ടുകാവ് രാമചന്ദ്രന്റെ പുറത്താണ് ഭഗവതിയുടെ തിടമ്പ് എഴുന്നള്ളിച്ചത്. ഒറ്റച്ചെണ്ടയുടെ ശബ്ദപശ്ചാത്തലത്തിൽ വാളും പരിചയും കുത്തുവിളക്കിന്റെയും അകമ്പടിയോടെ നീങ്ങിയ എഴുന്നള്ളിപ്പ്, ദേശീയപാത കടന്ന് പരിയാപുരം റോഡിലെ വേട്ടേക്കരൻ കാവിലെത്തി.\nഅങ്ങാടിപ്പുറം ഓരോടം പാലം അപകടാവസ്ഥക്ക് പരിഹാരം കാണണം; വെൽഫെയർ പാർട്ടി\nവെൽഫെയർ ഹോം' താക്കോൽദാനം നിർവ്വഹിച്ചു\nവേട്ടേക്കരൻ കാവിൽ പ്രത്യേക പൂജയ്ക്കുശേഷം ട്രസ്റ്റി പ്രതിനിധി വെള്ളാൽപാട് രാജ കെ.സി. ജനാർദ്ദനരാജ 'പന്നി' എന്ന സങ്കൽപ്പത്തിൽ കാവിൽ തയ്യാറാക്കി വെച്ച് വരിക്കച്ചക്കയ്ക്ക് അമ്പെയ്തു. ശുഭസൂചകമായി കതിനവെടികൾ മുഴങ്ങ്ി.\nപള്ളിവേട്ട കഴിഞ്ഞ് നാഗസ്വരത്തോടെ തിരിച്ചെഴുന്നള്ളിപ്പ്. ഭഗവതിയെ എതിരേൽക്കാൻ പരിയാപുരം റോഡിലെ വീടുകളിൽ നിലവിളക്കും നിറപറയും ഒരുക്കിയിരുന്നു. സർവീസ് സഹകരണ ബാങ്കിന് സമീപം ചോറ്റാനിക്കര സുഭാഷ് നാരായണൻ, ചെർ്പ്പുളശ്ശേരി ശിവൻ, കല്ലൂർ സന്തോഷ്, പല്ലാവൂർ രാഘവപിഷാരോടി, മച്ചാട് മണികണ്ഠൻ തുടങ്ങിയവരുടെ പ്രാമാണ്യത്തിൽ അറുപതിലധികം കലാകാരന്മാർ അണിനിരന്ന പഞ്ചവാദ്യം കാണികളെ ആവേശഭരിതരാക്കി. മൂന്നു മണിക്കൂറോളം പഞ്ചവാദ്യം കൊട്ടിക്കയറി പെയ്തിറങ്ങി.\nരാത്രി 20-മത്തെ ആറാട്ടെഴുന്നള്ളിപ്പ്. ആറാട്ട് കഴിഞ്ഞ് പൂരം കൊട്ടിക്കയറി. തുടർന്ന് ഈ വർഷത്തെ അവസാനത്തെ കളംപാട്ടിനുശേഷം ഭഗവതിയെ പള്ളിക്കുറുപ്പിനായി ആനയിച്ചു. ശിവന്റെ മുഖമണ്ഡപത്തിൽ മൺചട്ടികളിൽ മുളച്ചുപൊന്തിയ നവധാന്യങ്ങളുടെ ശീതളഛായയിലാണ് പള്ളിക്കുറുപ്പിനായി ശയ്യ ഒരുക്കിയിരുന്നത്. രാവിലെ തിരുമുറ്റത്ത് ചേരാനല്ലൂർ ശങ്കരകുട്ടൻ മാരാരും സംഘവും പഞ്ചാരിമേളം അവതരിപ്പിച്ചു.


ആ മീടു രേവതിയ്ക്ക് തന്നെ പാരയായി!! നടിക്കെതിരെ കേസെടുക്കണമെന്നു പോലീസില് പരാതി... | complanit aganist actoress revathy on reveals assault - Malayalam Filmibeat\n» ആ മീടു രേവതിയ്ക്ക് തന്നെ പാരയായി!! നടിക്കെതിരെ കേസെടുക്കണമെന്നു പോലീസില് പരാതി...\nUpdated: Sunday, October 14, 2018, 14:00 [IST]\nഇന്ത്യയിൽ മീടു ക്യാംപെയ്നുകൾ സജീവമാകുകയാണ്. പ്രമുഖ താരങ്ങൾക്കും വ്യക്തികൾക്കും നേരെ ഞെട്ടിപ്പിക്കുന്ന വെളിപ്പെടുത്തലുമായി നടിമാരും സിനിമ മേഖലയിലെ വനിത പ്രവർത്തകരും രംഗത്തെത്തുകയാണ്. ബോളിവുഡിലും ഹോളിവുഡിലും വൻ ചലങ്ങൾ സൃഷ്ടിച്ച മീടു ക്യാംപെയ്നുകളുടെ അലയൊളികൾ തെന്നിന്ത്യൻ സിനിമ ലോകത്തും എത്തിയിട്ടുണ്ട്. അതിനുളള ഉദാഹരണാമണ് ഗയിക ചിൻമയിയുടെ വെളിപ്പെടുത്തലും നടൻ മുകേഷിനെതിരെയുളള ടെസ്സ് ജോസഫിന്റെ വെളിപ്പെടുത്തലും.\nബോളിവുഡിലും ഹോളിവുഡിലും തമിഴ് സിനിമ ലോകത്തും മീ ടൂ മൂവ്മെന്റിന് മികച്ച പിന്തുണയാണ് സിനിമ , സംഘടനകൾ നൽകുന്നത്. അതിജീവിച്ച നടിയ്ക്കൊപ്പമാണ് ഇവരെല്ലാവരും. സഹപ്രവർത്തകർക്ക് പൂർണ്ണ പിന്തുണ നൽകി ഇവർ ഒപ്പം തന്നെ നിൽക്കുന്നുണ്ട്. ഒക്ടോബർ 13 ന് നടന്ന ഡബ്ല്യൂസിസി യോഗത്തിൽ നടി രേവതി ഷൂട്ടിങ്ങിനിടെ ഒരു പെൺകുട്ടി നേരിട്ട ദുരനുഭവത്തെ കുറിച്ച് പറഞ്ഞിരുന്നു. ഇത് ഇപ്പോൾ വൻ വിവാദങ്ങളിലേയ്ക്ക് ചെന്ന് എത്തുകയാണ്.\nവർഷങ്ങൾക്ക് മുൻപുളള സംഭവമാണ് രേവതി പ്രിസ്മീറ്റിൽ തുറന്ന് പറഞ്ഞത്. വർഷങ്ങൾക്ക് മുൻപ് ഒരു പതിനേഴ് വയസ്സികാരി പെൺകുട്ടി പാതിരാത്രിയ്ക്ക് സഹായം തേടി തന്റെ വീട്ടിൽ എത്തിയിരുന്നു എന്നാണ് നടിയുടെ വെളിപ്പെടുത്തൽ. ഒരു സിനിമ ഷൂട്ടിങ്ങിന്റെ ഭാഗമായി എത്തിയതായിരുന്നു ഇവർ. രക്ഷിക്കണമെന്നും പെൺകുട്ടി തന്നോട് കരഞ്ഞു പറഞ്ഞുവെന്നും രേവതി പറഞ്ഞു. അതേസമയം പെൺകുട്ടിയുടെ പേരോ മറ്റ് വിവരങ്ങളോ ഇവർ പറായൻ തയ്യാറായിരുന്നില്ല. അതിജീവിച്ച പെൺകുട്ടിയുടെ അനുമതിയോട് കൂടിമാത്രമേ തനിയ്ക്ക് പേര് വെളിപ്പെടുത്താൻ കഴിയുകയുള്ളൂവെന്ന് രേവതി കൂട്ടിച്ചേർത്തു\nരേവതിയുടെ വെളിപ്പെടുത്തലിന്റെ പശ്ചാത്തലത്തിൽ കേസ് എടുക്കണമെന്ന് ആവശ്യപ്പെട്ട് പോലീസിൽ പരാതി എത്തിയിട്ടുണ്ട്. പ്രായപൂർത്തിയായ പെൺകുട്ടിയെ പീഡിപ്പിച്ച പ്രതിയെ കണ്ടെത്തണമെന്ന് ആവശ്യപ്പെട്ട് എറണാകുളം സെൻട്രൽ പോലീസിനു മുന്നിലാണ് പരാതി ലഭിച്ചിരിക്കുന്നത്. കൂടാതെ വർഷങ്ങൾക്ക് മുൻപ് നടന്ന ഈ ഗുരുതര സംഭവത്തെ മറച്ചുവച്ച കുറ്റത്തിന് രേവതിയ്ക്കെതിരേയും കേസെടുക്കണമെന്നും പരാതിയിൽ പറയുന്നുണ്ട്. അഭിഭാഷകനായ ജിയാസ് ജമാലാണ് പരാതിയുമായി പോലീസിനെ സമീപിച്ചിരിക്കുന്നത്.\nമുകേഷിനെതിരെ എന്ത് കൊണ്ട് നടപടിയില്ല\nമുകേഷിനെതിരകെ ആരോപണവുമായി യുവതി രംഗത്തെത്തിയിട്ടും താരത്തിനെതിരെ അമ്മ എന്ത് നടപടിയാണ് സ്വീകരിച്ചതെന്ന് പ്രസ്മീറ്റിൽ റിമ ചോദിച്ചു. വെളിപ്പെടുത്തൽ ഉണ്ടായി ദിവസങ്ങൾ പിന്നിട്ടിട്ടും താരസംഘടന എന്തുകൊണ്ടാണ് നടപടി സ്വീകരിക്കാത്തത്? മുകേഷ് ഇപ്പോഴും അമ്മയിലെ എക്സിക്യൂട്ടീവ് അംഗമാണെന്നും റിമ ചൂണ്ടിക്കാട്ടിയിരുന്നു. ചാര്‍ജ് ഷീറ്റ് രജിസ്റ്റര് ചെയ്യപ്പെട്ട ഒരാള്‍ക്കെതിരെ അമ്മ നടപടിയെടുക്കുന്നതിനായി ഇപ്പോഴും പോരാടിക്കൊണ്ടിരിക്കുകയാണ്. അതുകൊണ്ട് തന്നെ അമ്മയ്ക്ക് ജനപ്രതിനിധിയുടെ വിഷയത്തില് നടപടിയെടുക്കാന് സമയമുണ്ടാകുമോയെന്ന് അറിയില്ലെന്നും റിമ പറഞ്ഞു.\nRead more about: amma mohanlal mammootty innocent dileep prithviraj wcc അമ്മ മമ്മൂട്ടി മോഹന്‍ലാല് ഇന്നസെന്റ് ദിലീപ് പൃഥ്വിരാജ് മീ ടു\ncomplanit aganist actoress revathy on reveals assault


ശ്രീജയുടെ അഞ്ചുസെന്റിൽ നാടിന്റെ സ്വപ്‌നങ്ങളുണ്ട് | Agriculture | Deshabhimani | Tuesday Oct 29, 2019\nവി പി ഡെന്നിUpdated: Tuesday Oct 29, 2019\nകൊച്ചി/ആലങ്ങാട് > കൃഷി ചെയ്യാൻ സ്ഥലമില്ലെന്നു വേവലാതിപ്പെടുന്നവർ ആലങ്ങാട് പഞ്ചായത്തിലെ കരിങ്ങാംതുരുത്തുവരെ ചെല്ലണം. അവിടെ മൂലംകുഴിയിൽ ജെൻസന്റെ ഭാര്യ ശ്രീജയുടെ കൃഷിയിടം അന്വേഷിക്കുക. ഏക്കർ കണക്കിന് പരന്നുകിടക്കുന്ന തോട്ടമാണ് മനസ്സിൽ കാണുന്നതെങ്കിൽ തെറ്റി. വീടിരിക്കുന്ന സ്ഥലം അടക്കം വെറും അഞ്ചു സെന്റ് മാത്രമേ അവിടെയുള്ളൂ. പക്ഷേ, അത്യുൽപ്പാദനശേഷിയുള്ള വിത്തുകളും പച്ചക്കറി വിത്തുകളും അതിലുണ്ട്. പച്ചക്കറി വൈവിധ്യത്തിന്റെ കലവറയായ ആ കൊച്ചു പുരയിടത്തിൽ മുളപൊട്ടി നിൽക്കുന്ന, നാടിന്റെ കാർഷിക സ്വപ്‌നങ്ങളും കാണാം.\nനമ്മുടെ കാലാവസ്ഥയിൽ കൃഷി ചെയ്യാവുന്ന എല്ലാത്തരം വിത്തുകളുടെയും അപൂർവ ശേഖരം ഈ വീട്ടമ്മയ്‌ക്ക് സ്വന്തമാണ്. വിൽപ്പനയ്ക്കും സ്വന്തം ആവശ്യത്തിനുമായി കൃഷി ചെയ്യുന്നവർ അവിടെ നിത്യസന്ദർശകർ. രാഷ്ട്രമീമാംസയിൽ ബിരുദാനന്തര ബിരുദധാരിയായ ശ്രീജ കൃഷി ശാസ്ത്രീയമായി പഠിക്കുകയും പ്രചരിപ്പിക്കുകയും ചെയ്യുന്നു. സ്വന്തമായി കൃഷി ചെയ്‌ത്, മറ്റു വീട്ടമ്മമാരെ അടുക്കള തോട്ടങ്ങൾ ഉണ്ടാക്കുവാൻ സഹായിക്കുകയും ചെയ്യുന്നു എന്നതാണ് മറ്റു കർഷകരിൽ ശ്രീജയെ വ്യത്യസ്‌തയാക്കുന്നത്.\nമഹാത്മാഗാന്ധി സർവകലാശാലയിൽ ഓർഗാനിക് ഫാമിങ് ഡിപ്ലോമ പഠനം തുടരുന്ന ശ്രീജ കേരളത്തിലെ ഒട്ടുമിക്ക കർഷക കൂട്ടായ്മകളിലും ഇന്ന് സജീവ സാന്നിധ്യം. നൂറോളം പച്ചക്കറി ഇനങ്ങളുടെ വിത്തുകളാണ് ശ്രീജയുടെ ശേഖരത്തിലുള്ളത്. ഇതിനു പുറമെ കർഷകരുടെ അവശ്യാനുസരണം വിവിധ ഇനം പച്ചക്കറി തൈകളും തയ്യാറാക്കി കൊടുക്കുന്നു. അപൂർവ പച്ചക്കറി തൈകൾ തയ്യാറാക്കുന്നതിലാണ് കൂടുതൽ താൽപ്പര്യം.\nവിവിധ ഇനം ചീരകൾ, പയർ വർഗങ്ങൾ, വിവിധ ഇനം തക്കാളികൾ, പത്തോളം ഇനം മുളകുകൾ, വിദേശികളായ കെയിൽ സെലറി, ബോക്‌ചോയി, ലേറ്റുസ് ഇങ്ങനെ നീളുന്നു ആ പട്ടിക. വിവിധ ഇനം ചാമ്പകൾ, ഹിമാലയൻ മൾബറി, പലതരം മുളകൾ, പലതരം വാഴകൾ, അനേക ഇനം ആമ്പൽ ചെടികൾ, താമര, കഴിക്കുന്ന എന്തിനും മധുരം നൽകുന്ന മിറക്കിൾ ഫ്രൂട്ട് ഇങ്ങനെ നിരവധി സസ്യങ്ങളുടെ കാര്യംകൂടി പറഞ്ഞാലേ ചിത്രം പൂർണമാകൂ.\nപ്രത്യേക വളക്കൂട്ടും സ്വന്തം ബ്രാൻഡ് ജൈവ കീടനാശിനിയും വാങ്ങിയേ സന്ദർശകർ ഈ പുരയിടത്തിൽനിന്ന് മടങ്ങൂ. കൊങ്ങോർപ്പിള്ളി ഫാർമേഴ്സ് സഹകരണ ബാങ്കിൽ സീനിയർ ക്ലർക്കായ ഭർത്താവ് എം കെ ജെൻസന്റെ പിന്തുണയും കരുത്താണെന്ന് ശ്രീജ പറയുന്നു.